text:
The content originally appeared on: Diario
Fundacion Movemiento ta Bida
ORANJESTAD (AAN): E di dos edicion di e Congreso Caribense Enbehecimento Activo, mescos cu e di prome, ta trata di tres tema general di Hende, Metodo y Practica. Presentacion di e oradornan experto di Chile y Hulanda lo contribui sin duda na e temanan menciona. Nos ta atene nos mes na y ta promove e principionan proponi por medio di Nacionnan Uni pa e adulto mayor, cu ta inclui: 1. independencia, 2. participacion, 3. cuido, 4. realisacion propio y 5. dignidad (mira anexo).
Dr. Juan Carlos Molina, experto den geriatria, lo dirigi su mes, for di un perspectiva multidimensional, riba e causa number uno di un adulto mayor fragilidad cardiovascular. Riba e di dos dia e lo mustra e beneficionan di actividad fisico riba nivel biomolecular pa embehecimento activo. Pa complementa e presentacion di Dr. Molina, Dr. Sandra Matsudo lo ilustra e importancia y impacto di e skelet muscular den salud y malesa.
Por bisa cu durante e congreso aki ta pone atencion special riba e principionan di “Cuido” y Dignidad” di e principionan proponi por medio di Nacionnan Uni. Dr. Sasha Bolt y Dr. Judith Mijers lo discuti di e importancia di cuido participatorio digno y informa pa e adulto mayor na final di su bida. Lo revisa desaroyonan riba e tereno di cuido paliativo. E cuidadornan profesional ainda tin competencia inadecuado riba e tereno di e cuido paliativo pa cu e cuido pa personanan cu demencia. Pa e motibo aki ta presenta y lo debati e metodologia di e cuido dedica di demencia na final di e bida.
E expertonan aki lo tin interaccion cu e profesionalnan local relevante. Por ehempel, prome y durante e congreso Dra. Sandra Matsudo lo papia cu e miembronan di e asociacion di fisioterapistanan na Aruba. E docternan Bolt y Mijers lo sigui informa y apoya e organisacionan manera casnan di cuido di SABA, Stichting Cas Marie, Fundacion Hospice Atardi y e Ministerio di Adulto Mayor den nan area di experticio. E potencial resultadonan di esaki por ta e colaboracion formal di e Proyecto di ACP ”Dedicatiewerkwijze” hunto cu e partidonan interesa di Corsou y Boneiro den e sentido aki. Ademas, hunto cu e informacion ricibi durante di e congreso, por argumenta pa un metodo specifico pa cuido paliativo na personanan den un fase avansa di demencia of nan sernan keri.
Fundacion Movemiento ta Bida ta contento cu tur nos cuatro oradornan internacional ta ser considera expertonan di primera y oradornan autorisa den nan respectivo areanan. Mester bisa cu cada un di e expertonan aki a duna nan tempo pa realisa e congreso aki.
E obhetivo principal di nos esfuerzo ta pa informa, educa, innova y promove e aplicacion di e miho practicanan relevante basa riba evidencia cu ta fomenta un embehecimento independiente, digno y activo. Aki ta pone enfasis riba data scientifico y a base di evidencia.
Nos expertonan local tambe a compromete nan mes y a duna boluntariamente nan tempo, nan conocemento y experencia pa logra e obhetivonan di e congreso aki. E presentacionnan di e oradornan local ta dirigi pa un miho comprension di e estado di e cambio demografico cu Aruba ta experenciando y lo experencia den un futuro cercano, e impacto potencial y actual di e proceso di embehecimento di e bienestar di e poblacion local di edad avansa y e siguridad di e entrada den nan behes.
Otro temanan cu lo discuti ta e fortalesimento di e apoyo cu tin entre cuidadornan di adulto mayor fragil y descapacita na Aruba, e tipo di opcionnan di cas cu tin pa e adulto mayor y e cuido paliativo na Aruba. Ta importante pa enfatisa cu diferente persona lo duna nan testimonio riba e dos topiconan aki durante e congreso.


c: text/html

text:
Nos ta boga pa un Kòrsou Duradero
Esei ke men un Kòrsou ku hende ku konfiansa propio. Hende ku ta tuma inisiativo pa yuda otro, pa yuda nan mes, ku ta ekspresá nan ideanan libremente. Hende ku ta hiba emansipashon di nan komunidat mas aleu.
Un Kòrsou ku hende ku ta orguyoso di nan lugá i ku ta yuda mantené naturalesa rondó di nan. Asina nan por ofresé nos yunan i nietunan un Kòrsou dushi i habitabel.
Kòrsou Duradero tambe ke men ku desaroyo ekonómiko mester bai sam sam ku kuido pa nos naturalesa. Nos a pèrdè hopi mondi, seru i paisahe kaba na Kòrsou, i tambe naturalesa menos visibel den laman. Ku mas kreatividat i inteligensha nos mester por logra skohe un tipo di desaroyo kaminda ta tene kuenta ku naturalesa i tòg krea aktividat ekonómiko. Tipo di aktividat ku ta eksigí menos espasio, ku no ta afektá airu, tera, laman i kosta i ku no ta krea molèster, ta nèt e tiponan di aktividat ekonómiko ku ta basá riba hende bon formá i eduká. Pa un desaroyo duradero na Kòrsou pues edukashon pa un i tur ta prioridat.
Otro eksigensha pa Kòrsou Duradero ta demokrasia real. Sin partisipashon di tur hende den desaroyo di nos isla bo por bien lubidá tur plan di desaroyo. Nos komunidat tambe meresé mas transparensha di gobièrnu i e siguransa ku mandatárionan i polítikonan ta traha na interes general i no pa un grupito ku plaka i poder.
Kuido sosial ta un otro pilar di un komunidat duradero. Negligensha di esaki ta resultá den mas miseria pa pueblo i mas frustrashon. Esei no ta un base pa spera un aporte boluntario di pueblo pa desaroyo sosial, kultural i ekonómiko di nos isla. Kuido sosial no mester ta parti di un "flankerend beleid", pero un di e pilarnan prinsipal di un maneho sosial integral.
Amigu di Tera ta di opinion ku tur loke ta deskribí aki riba ta kondishon pa un bon maneho i bon komportashon pa ku naturalesa. No por mira kuido pa naturalesa lòs for di bida di hende, no por miré lòs di e aspektonan sosial, edukativo, demokrátiko, kultural i ekonómiko di komunidat.

robotstxt: allowed

filter: keep


text:
Kralendijk- Pasahero biniendo Boneiru for di Kòrsou, Aruba i Sint Maarten, ya no mester di hasi un tèst antígeno mas. Un resultado negativo di PCR tèst 72 ora promé ku yegada, ta sufisiente pa drenta Boneiru.
Pronto lo tuma desishon si ta laga personanan for di Kòrsou, Aruba i Sint Maarten, ku a bakuná dos biaha, bini Boneiru sin ku tin ku hasi un tèst.
Hulanda
Pa pasaheronan biniendo Boneiru for di Hulanda nada no ta kambia. Nan tin ku mustra resultado negativo di un tèst antigéniko i PCR na yegada.


text:
Diabierna merdia e caminda di Bushiribana direccion pa beach di Wariruri un turista femenino a perde control cu quadracer y consecuencia a dal abou y herida su curpa. Polisnan y ambulance a keda dirigi pa e sitio.
Patruya cu a presenta prome y a topa cu e accidente net na e bahada e accidente a pasa, ambulance a presenta algun minuut despues unda paramediconan a brinda asistencia na e victima. E señora debi cu e tabata poco pisa a busca un manera pa baha e ambulance, debi pa carga e brandkart tabata dificil. A logra di pone e ambulance mas cerca y asina paramedico a bay cu e victima pa hospital. Polis di trafico tambe tabata presente pa tuma dato.


text:
ORANJESTAD, Aruba
Na momento cu un mucha siña tocante Derecho di Mucha, e ta siña cu e tin Derecho. Tambe e ta siña cu otro persona tambe tin derecho, y cu esaki tin cu ser respeta. Educacion tocante derecho di mucha ta siña e mucha tambe cu e tin derecho di para pa sumes contra esanan cu lo por tin un mal intencion cune.
Pa di dos biaha Fundacion Telefon pa Hubentud Aruba ta ser acerca pa Unicef Hulanda pa asina aki organisa pa Unicef Hulanda e Unicef Kinderrechten Filmfestival aki na Aruba. Na 2018 ya caba Fundacion Telefon pa Hubentud Aruba a organisa e Unicef Kinderrechten Filmfestival na Aruba. E Unicef Kinderrechten Filmfestival aki ta ser organisa tambe na e islanan Bonaire, Curacao, Saba, Sint Eustatius y Sint Maarten. E obhetivo di Unicef Kinderrechten Filmfestival ta pa e muchanan siña conoce nan derechonan y siña expresa esaki na un bon manera.
Unicef Kinderrechten Filmfestival ta consisti di diferente parti. Primeramente docentenan di klasnan 4, 5 y 6 di cinco scol basico a ricibi un training tocante e materia di derecho di mucha. E scolnan cu ta participa na e Unicef Kinderrechten Filmfestival 2020 ta: Cacique Macuarima School, Colegio Filomena, International School of Aruba, Reina Beatrix School y Scol Paso pa Futuro. E training a ser duna ariba 1 di februari ultimo na Universidad di Aruba pa Tamara Salsbach kende ta e persona cu ta duna training pa Unicef Hulanda den Caribe Hulandes.
Despues di e training e docentenan a regresa scol y duna e alumnonan di nan klas les tocante derecho di mucha. Atraves di diferente ejercicio e alumnonan a siña tocante nan derecho. Despues cu e alumnonan a ricibi e lesnan tocante nan derecho, nan a traha un pintura tocante un di e derechonan. Esaki por ta e derecho cu nan gusta mas, e derecho cu pa nan ta mas importante of esun cu nan tin mas pregunta tocante di dje.
Awor cu e pinturanan ta cla, un exposicion lo ser organisa na e scolnan. Durante e exposicion lo saca un ganador di cada klas, pa despues saca un ganador di cada scol. Un ‘filmcoach’, e cabesante di e scol y personal di Fundacion Telefon pa Hubentud Aruba lo fungi como hurado pa saca ganador di cada scol. Na momento cu cada scol tin un ganador, e ‘filmcoach’ lo bishita e scol y hunto cu e alumnonan di e klas di e pintura ganador lo traha un ‘script’ y basa ariba e ‘script’ aki lo traha un pelicula. E base di e ‘script’ y e pelicula ta e pintura ganador. E alumnonan di e klas di e pintura ganador lo ta e actornan den e pelicula. E ‘filmcoachnan’ cu lo ta participando na e Unicef Kinderrechten Filmfestival 2020 ta: Juan David Villar Steffens, Juan Francisco Pardo, Armando Goedgedrag, Efraim Odor y Paula Nahr.
Ariba 29 di april benidero tur cinco pelicula lo ser estrena durante un atardi di ‘première’. Durante e atardi aki tur e muchanan di e klasnan ganador lo ta presente. Tur e peliculanan lo wordo presenta y na final lo kies un pelicula ganador. E pelicula ganador aki hunto cu tur e alumnonan di e klas ganador lo participa na e Unicef Kinderrechten Filmfestival regional cu lo tuma lugar na Bonaire di 12 te cu 14 di juni 2020. Na Bonaire nan lo representa Aruba y lo competi cu e alumnonan di scolnan di Bonaire, Curacao, Sint Maarten, Saba y Sint Eustatius.
Pa mas informacion tocante Unicef Kinderrechtenfilmfestival 2020 por tuma contacto cu Fundacion Telefon pa Hubentud Aruba via nos facebook: https://www.facebook.com/telefon.hubentud/, email: telhubentud@gmail.com of telefon 5886138.


text:
Diahuebs 27 di october, Minister Ursell Arends a reuni cu trahadonan di Serlimar y sindicato SEPPA encuanto e trayecto di rescate di Serlimar SG. E trahadonan a vocifera nan preocupacion pa cu nan futuro despues cu sera Dump Parkietenbos na fin di aña.
Gerencia y voorzitter di Raad van Toezicht a presenta e situacion actual di Serlimar unda nan a remarca cu Serlimar ta riba e bon caminda, bahando gasto y subiendo entrada. E meta ta pa haci Serlimar financieramente sostenibel, cubri gastonan operacional sin depende riba fondo di gobierno.
Ministerio TINO tambe a trece puntonan di atencion dilanti unda a presenta e trayecto di Serlimar pa asina pone e situacion cu e compania ta actualmente aden den perspectiva, a menciona entre otro metemento politico, good corporate governance cual ta factornan importante ora ta papia di Serlimar su pasado y esfuersonan actual cu mester hasi pa e por tin un futuro.
Minister Arends ta mira Serlimar como un prioridad, pa e motibo ey ta enfoka riba e cambionan interno pa hisa e rendabilidad di e compania riba e tereno di recogimento di desperdicio. E futuro di compania ta depende di cooperacion y esfuerso conhunto entre sindicato, trahadonan, gerencia y gobierno. Esaki ta mustra di ta riba bon caminda.
– FIN –


text:
Kontròl general di tráfiko i riba uso di alkohòl.
KOMUNIKADO DI PRENSA 401/ 2019
6 di òktober 2019
Kontròl general di tráfiko i riba uso di alkohòl.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den e mardugá di 5 pa 6 di òktober 2019, Polis konhuntamente ku KMar, a tene kontròlnan
general di tráfiko i uso di alkohol. E kontròlnan aki a tuma lugá entre 23.05’or pa 01.20’or di
mardugá den área di Janthiel.
A kontrolá un total di 83 vehíkulo, 30 persona i a partí un total di 30 prosèsverbal pa e
siguiente infrakshonnan:
Manehá un vehíkulo sin:
reibeweis bálido;
ku e impuesto di vehíkulo ta pagá
seguro bálido;
karchi di kùr bálido;
plachi di number dilanti;
lus dilanti;
faha di seguridat bistí.
Durante di e kontròlnan aki a topa ku un dama ku tabata manehá su vehíkulo bou di
influensia di alkohòl i ku kua el a kousa un aksidente.
A kita su reibeweis, dun’é un prosèsverbal i a transportá su vehíkulo pa kas bou di
kondishon.


text:
Kuido forense
Kuido forense
Pa kliente ku problema di adikshon i/òf sikiátriko ku ta haña nan mes den problema ku hustisia, MHC ta ofresé den kolaborashon ku Stichting Reclassering Caribisch Nederland (SRCN), kuido forense. Dos atministradó hudisial di kaso (case manager) ku ta guia e klientenan den nan proseso pa desistí di delinkuensia. Ta trata di kliente ku ta: detení den un institushon penitensiario , preparando pa sali, ku boluntariamente òf segun indisio di hustisia (un marko hudisial imponé) ta pidi kuido.
E atministradónan di kaso (case managernan) ta investigá huntu ku e kliente e posibilidatnan pa den e futuro enfrentá su problemanan di otro manera pa asina por laga delinkuensia atras. Pa un tratamentu ku ta kuadra ku e kuido nesesario, lo hasi uso di e oferta di kuido di koleganan di MHC. Si ta nesesario lo hasi uso ademas di otro servisionan impresindibel, manera por ehèmpel riba tereno di bibienda, finansa, okupashon di dia, kapasitashon i preparashon pa trabou. Si ta posibel i e ta duna sosten, tambe lo involukrá e personanan mas importante ku ta relashoná ku e kliente.
E atministradó di kaso forense ta keda e promé persona di kontakto ku ta vigilá, koordiná i sigui henter e trayekto. Den kaso ku tin un supervishon di reabilitashon sosial, e asistente di reabilitashon sosial (reclassering) i atministradó di kaso (case manager) lo traha huntu ku e kliente un plan di tratamentu ku palabrashon bon kla. E case manager lo koordiná ku otro partido, manera e Veiligheidshuis, na momentu ku esaki ta importante pa un bon desaroyo di e proseso. Esaki ta nifiká un proseso di rekuperashon ku ta laga e kliente organisá su bida na su satisfakshon, sin bolbe kai den su komportashon deliktivo.


text:
Aruba su cantante sensacional, Esha, a canta en bibo pa mas cu 8 mil mirones durante e 2017 Aruba Summer Music Festival diasabra dia 1 di juli. E evento a wordo teni na Harbor Arena, Oranjestad, y ta un evento anual di dos dia presentando musiconan condecora. E aña aki, Esha a wordo uni cu artistanan incluyendo Juan Luis Guerra, Gilberto Santa Rosa, Maluma, Silvestre Dangond, y Zion & Lennox.
El a canta seis cancion, incluyendo su smash single, “Yesterday,” di su prome CD “Beautiful,” y tambe su ultimo single, “Until I Let Go,” di su CD nobo recien lansa, “Dangerous.”
“Cu mi ultimo CD mi kier a explora e peligernan di amor y relacion,” Esha a bisa. “E ta mane mi ta habri mi diario pa esnan cu mi a skirbi tocante nan, mi infatuacionnan, y esey ta un tiki peligroso.”
Desde e lansamento di e CD aki, miles di fans ya caba ta gaba su mensahe upbeat y inspiracional. “Mi tabata kier pa Dangerous ta mas elevando, mas positivo, mas poderando,” Esha a expresa durante entrevistanan recien cu medionan di prensa local.
Esha su presentacion na e Aruba Summer Music Festival tabata su mas grandi te awor y el a demostra na un audiencia internacional e magnitud di su abilidadnan musical y pa entretene. “E tabata un soño grandi di mi pa canta na Harbor Arena. Den pasado mi lo pasa banda di e local y bisa mi tata cu un dia mi lo duna presentacion eynan. Y awor, mi soño a bira realidad.”
Esha siguientemente lo duna presentacion na e Caribbean Sea Jazz Festival (15-16 september) na Renaissance Festival Plaza. Pa mas informacion riba e evento aki, por bishita nan website: www.caribbeanseajazz.com.
Bo por haya Esha tambe na:
- Video – vimeo.com/190374
- Facebook – facebook.com/eshamusic
- Website – eshaofficial.com
Pa pregunta of informacion adicional, por fabor manda email pa: info@eshaofficial.com


text:
Diaranson atardi Minister di Turismo Sr. Dangui Oduber bao invitacion di CEO Joost Meijs a bay na Aruba Airport Authority pa un bishita priva. Aki e mandatario por mira e avancenan cu a wordo haci te cu awo na e proyecto di Gateway 2030.
CEO di AAA Joost Meijs a compaƱa Oduber durante e bishita conhuntamente cu demas lidernan di e proyecto. E bishita tabata den conexion cu e finalisacion di e fase 1A di e proyecto di expansion di nos aeropuerto.
Gateway 2030 ta un proyecto di mas di 140 miyon dollar cu lo genera entre 200 y 300 cupo di trabao sea directo of indirecto cu AAA. E proyecto aki lo crea un spin off economico pa pais Aruba y lo trece placa den caha di Gobierno a traves di impuesto. Ta un proyecto importante pa e ampliacion y renobacion di nos aeropuerto. Oduber a enfatisa cu e proyecto aki ta wordo ehecuta pa contratistanan local y mayoria di e materialnan di construccion ta wordo cumpra na Aruba mes. Segun planificacion e proyecto aki lo mester wordo entrega na aƱa 2024, asina e mandatario a trece dilanti.
Fase 1A
Oduber a splica den e conferencia di prensa cu fase 1A ta encera un expansion di e US departure hall, esaki lo bay bira 2 biaha mas grandi cu locual e ta na e momento aki. Tambe lo bay construi un ābaggage hallā completamente nobo di tecnologia ultra moderno y sumamente sofistica.
Segun e mandatario esaki lo ta un di e miho ābaggage hallā nan na mundo y sigur e miho den Caribe na momento cu e ta den funcion. Oduber a menciona cu e ta un inversion basta cuantioso pero na momento cu e ta cla nos aeropuerto lo por ofrece un mihor servicio y experencia na nos bishitantenan. Minister a splica cu e inversion aki ta uno necesario mirando e proyeccionnan cu tin pa futuro. Ta proyecta cu Aruba lo sigui crece den cantidad di bishitante y si no haci e inversionnan necesario nos aeropuerto no por bay duna e servicio na nos bishitantenan cu nos ta desea.
Oduber a duna di conoce tambe cu inicialmente e proyecto di Gateway 2030 tabata tin un inversion di 250 miyon dollar. Esaki naturalmente tabata prome cu e pandemia, e pandemia a cambia henter a panorama di e proyecto y awor e tin un inversion di 140 miyon dollar. Minister a splica cu mester a reprograma henter e proyecto y asina pone e proyecto en diferente fase. Esaki no ta un proyecto facil, e tin hopi complehidad cune mirando cu e ta na un aeropuerto cu mester keda den operacional na tur momento, e mandatario ta expresa.
Minister Dangui Oduber den nomber di Gobierno di Aruba a manda palabranan di gradicimento na tur stakeholder pa nan trabao, compromiso y cooperacion pa cu e proyecto. Na final e mandatario a manda un danki special na tur e contratistanan y tambe na cada un di e trahadornan cu ta haci proyecto Gateway 2030 posibel. Aruba ta progresando y manera nos a bisa den campaƱa, nos pais lo prospera bek.


text:
Lots a kima den Freezone
FREEZONE, Curacao — Djaluna 1 di sèptèmber 2015, alrededor di 19.20’or Sentral di Polis a risibí informashon ku tin un kandela grandi den Freezone.
Vários unidat polisial a bai na e sitio i na nan yegada a bin konstatá ku tabatin un lots grandi, den kual tin vários pakus, kompletamente na kandela.
Brantwer a trata di paga e kandela pero no por a evitá ku e lots a kima por kompletu.
Reshèrshi Táktiko i Tim forénsiko ta investigando kousa di e kandela.
UPDATE :Bosero di Polis Sr Zwerwer a konfirma ku awe alrededor di 7:20pm, Sentral di Polis a risibi notifikashon ku tin un pakus na kandela na Freezone. Rapidamente a dirigi polisnan i tambe unidat di Brandweer di Rio Canario i tambe Steenrijk na e sitio. Pero e kandela a ekspande hopi rapido den e loods kompletu, i varios pakus / almasen manera Picasso, Rama I tambe Dovester a kima a kousa di e kandela aki. Te ku aworaki ahinda bomberonan ta pagando e kandela. A habri Kaminda Don Martina si bek pa trafiko. E kousa di e kandela ta den investigashon. (Imagen Kortesia di Drone – Titan Security )
Posted by Strealuz News on Tuesday, September 1, 2015
Posted by Strealuz News on Tuesday, September 1, 2015
UPDATE :Esaki ta imagen di awe 2 di September, un dia despues ku e kandela a destrui e lots kompletu. Ahinda tin unidat di Brandweer Korsou na e sitio. Ahinda no a logra determina unda e kandela su inisio tabata ni tampoko e motibu di e kandela. LIKE NOS FACEBOOK PAGE & SHARE ESAKI..( Imagen Kortesia Titan Security Professionals )
Posted by Strealuz News on Wednesday, September 2, 2015


text:
Donald Trump a califica e eleccion como ‘stolen’ awe mainta ora el a tweet e reclamo di Newt Gingrich (ex House Speaker) cu e democratnan a ‘horta’ loke nan mester a horta. Pero el a evita pa uza su propio stem den un serie di tweets, y na su luga el a highlight Gingrich, cu a aparece riba Fox and Friends – and Turley, y ta un ‘registered Democrat’ cu a papia contra e huicio di Trump como un testigo republicano dilanti House Judiciary Committee. Casi mesora Twitter a marca e tweets como posibel informacion falso.
Na mesun momento, Trump a sali di White House pa hunga golf manera cu el haci ayera. E tweets ta indica cu Trump no ta hala atras of tin planea pa concede, a pesar di e señalnan cu ya su famia ta kibrando, su yiunan y Jared Kushner ta den ‘desacuerdo’ si e mester concede. Pero awe mainta el a topa tambe cu su abogado personal, Rudy Giuliani, afirmando agresivamente cu e lo protesta riba e eleccion, y bisando Maria Bartiromo di Fox News cu e tabatin ‘cuatro of cinco’ demanda cla pa e fin di siman.
E casa di Ivanka Trump y advisor di Donald Trump, Jared Kushner, a ser mira ta sali for di su cas na Washington DC awe mainta.
El a afirma cu e observadornan republicano no a wordo permiti pa yega suficiente cerca pa mira con ta procesa e votonan via mail na Philadelphia y Pennsylvania, y cu e hendenan morto na Philadelphia a vota den pasado. Tambe el a afirma cu e lo haci un demanda na Nevada, cu a ser convoca pa Biden, sin especifica con. Ora a puntra ‘where is Bill Barr on this?’ – un referencia na e fiscal general, cu den teoria at least por investiga e acusacionnan di manipulacion di e votonan na gran escala – el a bisa: “Mi no sa y no por worry pa esaki”. Giuliani a afirma cu e tin ‘50 testigo’ di fraude electoral y cu e por haci un of dos publico. Te cu awo tin un man yen di testigo anecdotico den videonan publica riba e rednan social, pero niun a haci un claim na e autoridadnan.


text:
âAruba mester recupera y reintroduci integridad y honestidadâ
Jeanella Henriquez ta un hoben Arubiano, actualmente e tin 21 aña. E tin cuatro aña caba bibando na Hulanda y ya caba den su...
Hoben escritora: âMi kier hiba nomber di Aruba dilanti den industria creativoâ
Bon Dia a combersa cu hoben Kenna Hernandez kende aña pasa a haya e premio pa e miho pelicula durante Aruba Short Film Festival....
Cerbes Chill a domina durante Carnaval 64
E aña aki Chill tabata den paradanan di Carnaval 64 pa asina regala tur persona producto di Chill. Cerbes Chill tabata den e paradanan...
Trahadonan social lo cuminsa traha riba caya bek
Departamento di Asuntonan Social (DAS) ta informa riba con leu e plan di crisis social ta bayendo tras di cortina, mientras ta señala cu...
E enlace entre salud mental y carnaval
Den e resto di nos entrevista cu artista local Jess Wolff e artista a subraya e importancia di trece variedad den celebracionnan manera carnaval. E...
Artista Jess Wolff: âExperimentacion ta desaroya identidadâ
Durante un entrevista cu artista multidisciplinario Jess Wolff, Bon Dia a combersa cu e artista riba e importancia di experimenta tanto den creatividad como...
âComercio mester ta mas habri pa tuma hendenan cu cierto limitacionâ
Ayera na Renaissance Convention Center, e fundacion  cu ta encarga cu cuido na hendenan cu limitacion a tene un celebracion di carnaval cu tur...
âTolerancia ta un colebra cu dos bandaâ
Un pagina di Facebook cu pa ultimo lunanan ta hayando basta atencion ta dedica na un grupo di persona cu hopi biaha no ta...
âAwendia mi ta mira un sociedad cu un mente hopi mas habriâ
Jerley Fernandez ta un hoben Arubiano cu actualmente ta laborando den sector financiero. Den e entrevista aki e ta comparti cu Bon Dia Aruba...
‘Psicologia spiritual ta necesario pa por compronde cierto nivel di e mente’
Siguiendo nos combersacion cu psicologo Dimitri Halley riba e tema di salud mental, el a elabora cu Bon Dia cu e ta un di...


text:
Asunción2022News
Atlentanan di Asuncion2022 ta conoci
Total di 12 atleta lo participa na e weganan Suramericano
Atletanan cu lo representa Aruba na Asuncion 2022 ta conoci
Awe na 20 dia leeuw di e inicio di e Weganan Suramericano nos ta presenta e lista di atletanan cu lo bay representa Aruba na Asuncion, Paraguay. En total lo tin 12 atleta participando na Asuncion 2022. Y ta como lo siguiente:
Open Water – Britta Schwengle.
Landamento – Elisabeth Timmer y Mikel Schreuders.
Badminton – Mackie Lu y Leyenne Schairer.
Bowling – Kamilah Dammers y Abigail Dammers.
Ciclismo BMX – Shanayah Howell.
Taekwondo Poolse – Jennifer Baez.
Pesas – Nathaly Geerman.
Sailing – Malik Hoveling y Just van Aanholt.
Asuncion 2022 ta lo tuma lugar for di dia 1 t’e cu 15 october. Un total di 53 deporte lo ta presente na e Wega aki caminda cu 15 pais lo ta participando.
ODESUR ta un organisacion tin como meta promove e balornan y principio di e movimento Olimpico. Na mesun momento di traha incansablemente pa tur atleta, yudando den forma di tur loke mester den termino di infrastructura, entrenador y tur loke ta relaciona na optimalisa e desaroyo di e deportista nan. E obhetivo di e organisacion ta organisa e Weganan Suramericano dos aña despues di e organisacion di e Weganan Olimpico di zomer. Tambe ta pa stablece relacion cu e organisacion nan Deportivo regional reconoci pa Comite Olimpico Internacional.
Nos di Comite Olimpico Arubano kier desea e atleta nan cu lo representa nos isla tur clase di exito y cu e ultimo siman nan aki di preparacion ta uno fructifero pa logra e mihor resultado pa nos pais.


text:
Esun ku ta bini djariba ta mas ku tur hende. Esun ku ta biba riba mundu ta pertenesé na mundu i e ta papia di kos ku tin di aber ku e mundu akí. Esun ku ta bini di shelu
Yeremias 17:10
Ami, SEÑOR, ta sondia kurason di hende, ta investigá i mira kiko tin den su paden. Mi ta duna tur hende loke nan meresé segun nan aktonan. Un siman bendishona pa bo .
Isaias 30:20-21
I ni maske Señor a manda atversidat i aflikshon komo boso pan di kada dia i bibida diario, l’E no keda muchu tempu mas skondí pa boso. Boso mes wowo lo mir’É, boso Maestro. Sea boso kita na man drechi
Rom 12:17-21
No paga malu ku malu. Hasi loke ta bon abiertamente. Biba na pas ku tur hende te kaminda esei ta dependé di boso. Keridonan, no tuma vengansa boso mes, pero laga Dios kastigá. Pasobra tin skibí ku Señor ta bisa:


text:
Smuti di Papaya, Bakoba i dadel ku por usa pa desayuno
Pa 3 a 4 persona
Ingredientenan:
- (2) kùp di papaya hechu kòrta na blòki
- (1) kùp di bakoba
- (½ kùp di dadel sin pipita
- (2) kùp di lechi di bo eskoho òf yògùrt
- Chukulati garná komo tòpin
- Yerba buena pa dekorá
Preparashon:
Agregá tur ingredientenan ku eksepshon di tòpinnan den un blènder;
Blèndu te ora e konsistensia ta suave.
Basha e meks den un glas òf kònchi i dòrn’é ku chukulati i yerba buena; Sirbi mesora.
Pa mas informashon por subi riba e link aki:
https://www.ifoam.bio/en/pgs-general-questions
Gianne Balentien 663-3878
2,576 Bia mirá, 2 Bia mirá awe


text:
Publiká riba 20 Òktober 2022
Desishonnan relashoná spesífikamente ku asuntunan di pais riba nivel nashonal di djárason, 19 di òktober 2022:
1. Relashoná ku entradanan adishonal riba e impuesto di volúmen di benta pa aña 2022 i a base di e petishon di Ministerio di Desaroyo Ekonómiko pa kambionan den presupuesto pa asina hasi pagonan na Curaçao Tourism Development Foundation (CTDF) posibel, Konseho di Minister ta bai di akuerdo ku e siguiente puntonan:
Ministerio(nan) responsabel: Minister di Desaroyo Ekonómiko i Ministerio di Finansas.
_________________________________________________________________________________________________________________________
2. Konseho di Minister ta bai di akuerdo pa outorisá Minister di Desaroyo Ekonómiko pa – na nòmber di Kòrsou komo persona hurídiko públiko – firma e akuerdo di implementashon den konsepto relashoná ku desaroyo di Zakitó (fase 2) ku Curaçao Tourism Development Foundation (CTDF).
Ministerio(nan) responsabel: Minister di Desaroyo Ekonómiko.
_________________________________________________________________________________________________________________________
3. Konseho di Minister ta bai di akuerdo ku kontenido di e karta den konsepto konsipiá pa Sekretario di Konseho di Minister ku fecha 11 di òktober 2022 i dirigí na tur Sekretario General, Direktor di sektor’ i Direktor di maneho di gobièrnu, kaminda ta informá nan ku e último reunion di Konseho di Minister pa aña 2022 ta tuma lugá riba 14 di desèmber 2022 i e promé reunion pa aña 2023 ta tuma lugá riba 4 di yanüari 2023.
Ministerio(nan) responsabel: Minister di Asuntunan General.
_________________________________________________________________________________________________________________________
4. Konseho di Minister a tuma nota di e proposishon di Minister di Gobernashon, Planifikashon i Servisio Públiko tokante e fechanan di pago di salario na personal di gobièrnu pa aña 2023. Na e Direktor di Departamento di Maneho di Rekursonan Humano pa informá interno tokante esaki.
Ministerio(nan) responsabel: Minister di Gobernashon, Planifikashon i Servisio Públiko.
_________________________________________________________________________________________________________________________
5. Konseho di Minister ta bai di akuerdo pa outorisá e Abogado General di Kòrsou i St. Maarten i di Boneiru, St. Eustatius i Saba pa – na nòmber di Kòrsou komo persona hurídiko públiko – firma un akuerdo pa tempu indefiní ku sr. Navid Zahedi (abogado na Kòrsou) pa ofresé servisio hurídiko grátis na personanan di ménos rekurso.
Ministerio(nan) responsabel: Minister di Hustisia.
_________________________________________________________________________________________________________________________
6. Konseho di Minister ta bai di akuerdo ku e siguiente puntonan:
Ministerio(nan) responsabel: Minister di Salubridat Públiko, Medio Ambiente i Naturalesa.


text:
ORANJESTAD: Ministerio di Husticia a tuma nota di informacionan circulando den medionan di comunicacion referente e investigacion di malversacion den departamento di enseñansa, pa cual a detene un trahador di Ministerio di Husticia.
Un medio di comunicacion kier crea impresion eroneo cu e detencion aki lo tin algo di haber cu malversacion den ministerio di Husticia.
Ta lamenta cu ta purba malinforma nos comunidad.
Ministerio di Husticia ta informa cu tur medida disiplinario al respecto a wordo tuma, y ta laga e caso den man di Ministerio Publico.


text:
ORANJESTAD/KRALENDIJK – Un yamada urgente na tur persona lokal di Kòrsou i Boneiru ku por tabata na Aruba durante di e periodo di 17 di yüli – 03 augustus 2020 pa tuma nota:
Despues ku ayera mèrdia dia 03 di ougùstùs a keda registrá 2 kaso di transmishon di Covid-19 lokal na Aruba, ayera tardi pa anochi DVG a keda notifiká di 3 kaso mas ku ta positivo. Esaki a hasi ku e total di kasonan di transmishon lokal riba un solo dia yega te na 5. E oumento den kasonan lokal a kondusí mesora na elevashon di e medidanan di kontinuashon segun Plan di Maneho ‘Corona’ Vírùs.
Awe 4 di ougùstùs ta bolbe registrá 5 kaso di transmishon lokal mas, elevando kasonan aktivo di transmishon lokal na un total di 10. Entre esnan positivo, “contact tracing” a saka afó ku nan tabata presente na un di e siguiente lokalidatnan menshoná aki bou entre 17 di yüli pa ayera 3 di ougùstùs. Si bo persona tambe tabata presente, bo por a bin den kontakto ku e vírùs i por ta na riesgo di a keda kontagiá.
• Gusto Night Club
• Lola/Craft Bar and Restaurant and Night Club.
• Muscles and Lungs Gym.
Pues si bo tabata na Aruba i a bishitá un di e lugánan menshoná durante di bo fakansi, por fabor tuma kontakto ku GMN mesora na Kòrsou pa un kòntròl. Esnan di Boneiru mester tuma kontakto ku departamentu di Salubridat Públiko na (+599) (0) 800 – 13 51


text:
“Skydiver” ta bula for di avion, sin parashut.(video)
E “stuntman” merikano Luke Aikins ta e promé “skydiver” ku a bula for di un avion sin ku e la hasi uzo di un parashut. E salto tabata eksitoso.
Aikins a bula di un altura di 7.600 meter for di un avion. Despues di un kaida liber di mas o ménos 2 minüt e la aterisá den un nèt grandi ku a pone algun meter for di suela.
E homber di 42 aña aki mester a bai ku un parashut obligatoriamente si, pero e tabata sa for di prinsipio ku e lo no uza esaki. Su plan original tabata pa hasi e salto sin parashut.
E salto aki a tuma lugá na Simi Valley den e estado California. E kanal di televishon FOX a transmití e hazaña bibu. Luke Aikins a hasi mas o ménos 18.000 salto ku parashut den su bida. E la yega di hasi stunt pa vários pelíkulanan, entre otro Ironman 3.


text:
Selebrashon Fiesta di Kristu Rei 2019 i 40 ora Adorason di Santisimo
WILLEMSTAD – Djabièrnè, 22 di Novèmber di 7or pa 8or di anochi miembronan hóben i adulto di Scouting Antiano e asosashon di Scout di Kòrsou a partisipá aktivamente na parti di e selebrashon di e fiesta di Kristu Rei ku tabata e 40 ora di adorashon na Santísimo. Esaki a kuminsá djabièrnè, 22 di Novèmber 5or di mardugá ku un santu sakrifisio na Misa di Mama di Bon Konseho na Jan Doret i a terminá Djasabra 23 di Novèmber 2019.
Scouting Antiano huntu ku AJMG, a animá e parti di e adorashon di 7or pa 8or di anochi ku lekturanan i kantikanan netamente skohe pa e okashon
Djadumingu 24 di novèmber 2019, lo selebrá e fiesta di Kristu Rei ku un Santu Eukaristia riba Plasa Brion ku lo kuminsá 6or di atardi.


text:
E aña akí, Curaçao Export Week ta tuma lugá den e siman di 16 te ku 20 di mei i despues di dos aña porfin e evento akí por keda organisá di forma físiko atrobe. Djaluna 16 di mei, Minister di Desaroyo Ekonómiko, Sr. Ruisando Cijntje a hasi apertura ofisial di Curaçao Export Week 2022. E seremonia di apertura a tuma lugá den ouditorio di Banko Sentral di Kòrsou i St. Maarten kontando ku presensia di entre otro representantenan di International Trade Centre (ITC) ku a yuda desaroyá e strategia, ekspertonan lokal ku tambe a traha riba e diferente strategianan i invitadonan speshal.
Demas eventonan rondó di Curaçao Export Week 2022 ta bai tuma lugá di forma virtual via e plataforma digital interaktivo ‘Hubilo’. Durante henter e siman lo trata tópikonan rondó di e tema di e aña akí kual ta ‘Implementing Our National Export Strategy’ (Implementashon di nos Strategia Nashonal di Eksportashon)
E trayekto pa yega na nos propio Strategia Nashonal di Eksportashon a kuminsá kana ofisialmente for di aña 2019. Apesar ku e pandemia di COVID-19 a stagna hopi desaroyo durante e 2 añanan tras di lomba, MEO a logra finalisá e dokumento akí na aña 2021 den estrecho koperashon ku International Trade Centre (ITC) situá na Ginebra, World Trade Organization (WTO) i tambe mas di 200 eksperto yu di tera. E Strategia Nashonal di Eksportashon di Kòrsou ta karga e vishon pa hasi Kòrsou un pais kaminda negoshinan ta eksitoso (‘Curaçao – where business succeeds).
Kòrsou su Strategia Nashonal di Eksportashon a identifiká seis sektor di prioridat ku tin potensial grandi pa kresementu ekonómiko pero tambe lo tin un balor agregá pa nos eksportashon i generashon di divisa.
E seis sektornan ta: Servisionan teknológiko/IT, Servisionan den kuadro di edukashon, Servisionan Marítimo i di Haf, Ekonomia Blou (Blue Bio Economy), Industria Kreativo i Servisionan Finansiero. Kombiná ku e seis sektornan akí a traha riba diferente strategia adishonal pa sostené komèrsio manera e.o.
- fasilitashon di komèrsio,
- informashon di komèrsio (data konfiabel i aktual),
- promoshon di komèrsio i
- invershon i fortifiká kapasitashon i kompetenshanan pa empresarionan i stimulá ‘entrepreneurship’.
Ademas, e strategia ta bai kondusí na un mihó organisashon den e kadena di balor (value chain) pa e empresario lokal.
E enfoké pa yega na implementashon di e Strategia Nashonal di Eksportashon di Kòrsou ta yega na un momentu apropiá pa Kòrsou, mirando ku nos ta den un trayekto di rekuperashon i tin ku traha riba diversifikashon di nos ekonomia i nos eksportashon. Implementashon di e Strategia akí lo nifiká fortifikashon i diversifikashon di nos ekonomia, mas kupo di trabou, kresementu di invershon i diversifikashon den nos sektor di eksportashon; kual na su turno lo reflehá den un kresementu ekonómiko real pa Kòrsou.
Pa e implementashon di e Strategia Nashonal di Eksportashon di kòrsou ta eksitoso, ta rekerí enbolbimentu di tantu ministerio, nv-nan di Gobièrnu i tambe kompanianan di sektor privá.
Ademas por indiká ku ITC riba nivel tékniko lo keda sostené Kòrsou pa implementá e strategia akí pa sigur 2 aña mas. Huntu ku esaki, empresa i empresarionan lokal i komunidat di Kòrsou tambe mester hinka skouder pa por mira e implementashon di e Strategia akí bira un realidat i asina logra kosnan grandi i duradero pa futuro di nos ekonomia.


text: Sea konosí na tur nashon, tribu, lenga, i pueblonan, na kua e obra aki lo yega: ku nos, pa medio di e grasia di Dios e Tata, i nos Señor Jesucristo, a mira e plachinan ku tin e registro aki, ku ta un registro di e pueblo di Nefi, i tambe di e lamanitanan, nan rumannan, i tambe di e pueblo di Jared, kendenan a bini for di e toren di kua a wòrdu papiá. I nos sa tambe ku nan a wòrdu tradusí pa e don i poder di Dios, pasobra su stèm a deklará esaki na nos; di manera ku nos sa sigur ku e obra ta bèrdadero. I tambe nos ta testifiká ku nos a mira e grabadonan ku tin riba e plachinan; i nan a wòrdu mustrá na nos pa e poder di Dios, i no di hende.


text:
ORANJESTAD: Siman pasa Minister Endy Croes a ricibibishita di cortesia di Presidente Aruba Amateur Weightlifting Association (AAWA), sr. Hugo Themen y Vice – PresidenteAAWA, sr. Patrick Vrolijk hunto cu cuatro atleta olimpico di ‘weightlifting’ cu ta na Aruba pa entrena di 27 december pa 5 di januari. E atletanan; Boady Santavy, Noah Santavy, Bradyn Santavy y Enzo Kuworge hunto cu nan entrenado DalasSantavy a pasa saluda e mandatario di deporte.
E atleta Enzo Kuworge ta di Hulanda y a competi den diferente campeonato manera; weganan olimpico na Tokyo, Junior Championships mundial como tambe na Europa y agana medaya di oro den campeonato Europeo y mundial.
E atleta Boady Santavy di Canada a competi den wegananmanera; olimpico na Tokyo, ‘Pan American Games’ y ‘Commonwealth Games’. Noah Santavy ta campeon nacionaldi Canada. Bradyn Santavy ta ‘Olympic Weightlifting’ di Canada alabes hungado di hockey.
Minister Endy Croes a gradici e atletanan pa nan bishita y ta deseanan exito den e disciplina di ‘weightlifting’. Aruba Amateur Weightlifting Association y e deporte di ‘weightlifting’ por conta cu sosten di Ministerio di Deporte.


text:
ORANJESTAD, Aruba: Pa 2 aña largo a traha duro riba e di dos edificio nobo di Hospital. Awe un y tur por admira un joya di edificio. Hospital ta orguyoso di mira cu e edificio ta kedando cla y cu pronto lo por cuminsa haci uzo di dje. Personal medico y hopi empleado di hospital ya caba por a cana rond y admira e diferente pisonan den e edificio pa asina nan cera conoci cu e cambionan.
Director encarga cu cuido medico di Hospital, Ezzard Cilié, ta contento di mira con leu nan a yega desde cu a start sali cu e proyecto grandi y importante aki. Pa cu esaki Cilié y Hospital completo ta haya importante pa comunidad di Aruba tambe mira con e edificio nobo ta kedando. Dia 1 di augustus 2017 Hospital lo tin un asina yama “Open House” pa comunidad di Aruba parti mainta, unda cu pueblo mes lo por mira con bunita e edificio nobo ta di paden y pafo. E “Open House” lo ta di 9:00 AM te cu 12:00 PM. Pa e “Open House’ por haci uzo di e parkeo di e edificio nobo y ta pasa na e entrada principal di nos Spoedeisende Hulp nobo.
Durante e “Open House” e bishitantenan lo ricibi un “mini tour” duna pa un guia di Hospital den nos Spoedeisende Hulp nobo y alabes por mira tur e facilidadnan cu departamento di maternidad nobo tin pa ofrece. Si pa motibo di tempo no ta posibel pa contesta tur pregunta of si e preguntanan p.e. ta hopi tecnico lo tin un box disponibel pa asina por haci esaki via un formulario y lo manda e contesta durante e dianan cu ta sigui.
Mirando cu ta un Hospital ta pidi encarecidamente pa no acudi e “Open House” aki cu mucha.
Hunta di Directiva sigur kier a haci uzo di e momento aki pa bisa danki na cada persona cu di un of otro manera a haci e proyecto di e edificio nobo aki posibel. Aruba ta cla pa un era nobo den cuido medico na Hospital.


text:
ORANJESTAD — Den un multitud cu a surpasa tur expectativa, partido MEP a entrega e lista victorioso pa eleccion 2017. Riba e lista ta figura 29 candidatos, di peso, cu a causa un impacto grandi na Aruba. Nunca antes tabata tin un expectativa asina grandi pa cu e lista di MEP, especialmente despues di a lansa tanto candidato di peso.
Lider di MEP Evelyn Wever-Croes, visiblemente hopi contento y orguyoso a presenta e lista diahuebs anochi caba den un Partijraad Extraordinario, y despues mesora LIVE riba Facebook.
E candidatonan tabata sumamente anima, y visiblemente contento cu e lista presenta.
Y e multitud cu a compaña partido MEP pa entrega e lista diabierna, ta un confirmacion di e aceptacion di candidatos riba lista di MEP. E lista ta mustra un combinacion di caranan nobo den politica, di personanan no desconosi den nos comunidad. Hopi “young professionals” cu ta e futuro pa carga nos pais, combina cu caranan di experiencia den politica. E combinacion perfecto pa un team cu mester rescata nos pais. Un pabien grandi ta bai na e lider di partido Evelyn Wever-Croes, cu un lista bon balancea, y cu hopi prospecto.
Lider di MEP a duna di conose den conferencia di prensa, cu e ta hopi agradecido na e candidatonan cu a brind’e e espacio pa por a hinca e lista den otro di e forma aki. “E candidatonan riba lista di MEP ta hendenan cu tin Aruba na pecho, y ora cu bo ta stima Aruba di e forma aki, y bo ta stima partido MEP di e forma aki, bo ta pone interes general prome cu tur cos, hasta preferencia individual pa number riba lista. Esey mi ta gosa den e candidatonan di MEP. Mi ta sinti cu nos a traha e lista campeon, e unico alternativa pa e eleccion aki”, Evelyn Wever-Croes a duna di conose despues di entrega lista.


text:
All posts tagged "Retira"
-
Division Honor/ 3 years ago
David Puriel ta retira for di Caravel
Diadomingo David Puriel a dirgi su ultimo wega pa e ekipo di Caravel. David no kier a bai den mucho detaye,...
-
Division Honor/ 3 years ago
David Abdul ta retira for di Dakota
Manera cu David Appie Abdul mes a post riba su Facebook personal cu e lo retira como entrenador di Dakota. Ora...
-
Division Honor/ 4 years ago
Maurice Escalona ta colga su sapato
Diasabra den e ultimo wega di Bubali pa e temporada 2018/2019 e deportista Maurice Escalona a retira for di futbol Division...


text:
Parlamentario mr. Juan Ady Thijsen tin confiansa cu pueblo lo duna partido MEP e mandato pa lidera nos pais den e siguiente temporada di gobernacion. Despues cu pueblo duna MEP e mandato dia 22 di september 2017 MEP ta sinta cu Gobierno di Reino/Hulanda pa reestablece nos autonomia financiero y recobra nos posicion constitucional pa segura e bienestar y futuro di nos yiunan.
Parlamentario mr. Juan Ady Thijsen a tuma nota di opinion di Ministro demisionario Plasterk tocante e gobierno di AVP na final di Gabinete di Mike Eman y AVP : “Het CAft heeft namelijk nog verschillende vragen, onder meer met betrekking tot het meerjarenbeeld en de onderliggende aannames, zoals de verwachte belastinginkomsten, maar ook over de omvang van het overheidsapparaat. Daar moet nog aan gewerkt worden en daarom wil Nederland nog niet meewerken aan de mogelijkheid voor Aruba om tegen veel lagere rente op de internationale markt te lenen.
Segun Parlamentario mr. Juan Ady Thijsen esaki ta opinion di Hulanda devastador pa Mike Eman y su gobierno. Esey kiermen cu Mike Eman despues di firma tanto protocol y acuerdonan, despues di a ricibi un KB, despues di a permiti Hulanda tuma over nos autonomia financiero ainda Aruba ta para na mesun caminda esta no a logra haya e prestamonan na interes abao cu tanto lo a yuda Aruba. Prestamonan na interes abao lo significa un rebaho di gasto di 200 miyon pa anja pa Aruba. Den cuadra aki ta importante pa e siguiente gobierno sinta cu Hulanda despues di eleccion.
Segun Parlamentario mr. Juan Ady Thijsen ta claro cu no lo logra den un prome reunion cu Hulanda pero lo dilinea e caminda cu lo cana pa yega. MEP lo presenta su plan economico cu lo ta e base pa recuperacion pero alavez lo indica na Hulanda con lo baha gastonan y asina yega na presupuestonan di surplus. Den un siguiente gobernacion MEP no solamente lo tin cu paga debenan di AVP pero tambe crea espacio pa cumpli cu demanda di pueblo riba ensejansa, husticia, salubridad publico, medio ambiente y otronan. Parlamentario mr. Juan Ady Thijsen ta kere cu solamente cu MEP liderando nos pais Aruba lo ser salba. Hunto p’e cambio sin miedo.
Hamas y nunca nos lo acepta e desaster cu Mike Eman su Gobierno y fracion den parlamento a causa nos pais!!!


text:
KRALENDIJK – Raymond Angelo Pourier djadumingu último promé ku marcha grandi a ranka sali, a risibí plaka di mérito for di KLAVE, e organisashon ku ta organisá karnaval. Raymond ta bon konosí komo “DJ Proyekto 2000”, manera e ta yama su mes, i e nòmber a pega fuerte den komunidat. No solamente temporada di karnaval “Proyekto 2000” ta aktivo, sinembargo durante henter aña e ta aktivo na diferente aktividat. Karnaval 45 tabata dediká na “Proyekto 2000”, ku tin 30 aña aktivo durante marcha hubenil i grandi di karnaval. Sèmper el a hasié ku amor pa engrandese karnaval di Boneiru.
Potrèt ta ilustrá momentu ku a hasi entrega di e plakat na Raymond, for di man di diputado Nina den Heyer.


text:
KRALENDIJK- Hulanda lo sigui subsidiá preis di awa ku koriente na Boneiru, despues di yanüari 2022. Esaki sekretario di Estado Raymond Knops a bisa djaweps atardi durante un debate tokante e prosupuesto di Reinaden Tweede Kamer.
Knops a haña su mes konfrontá ku un parlamentu ku no ker a tende ningun eksküs mas, pa loke ta medidanan benefisio pa e islanan BES. Parlamentario pa CDA Joba van der Berg, a entregá e moshon pa sigui subsidia entre otro preis di koriente pa asina evitá un subida di preis mucho drástiko. E mosho a wòrdu ratifiká pa un mayoria den parlamentu hulandes.


text:
Latest News
AHATA Excellence Awards 2022 a honra 40 empleado sobresaliente pa nan dedicacion
Durante un evento elegante atendi pa 190 persona, Aruba Hotel & Tourism Association a celebra den grandi e empleadonan altamente motiva cu ta e esencia di nos exito den turismo. Durante e anochi mahestuoso nan a ricibi nan certificado y un regalo monetario di Presidente y CEO di AHATA, Tisa LaSorte. Minister di Turismo y Salubridad Publico, Mr. Danguillaume Oduber, Hunta di AHATA, companianan miembro y familiar nan tabata presente na Hyatt Regency Aruba diasabra anochi pa gradici y felicita e honradonan.
Esaki ta e di cinco aña consecutivo cu AHATA ta yuda su miembronan honra empleadonan ehemplar. E siman binidero lo presenta cada honrado un pa un riba rednan social. Pa conoce cada un y siña mas di nan motivacion pa logra excelencia den nan trabao por sigui AHATA su pagina di Facebook: https://www.facebook.com/arubahotelandtourismassociation
AHATA ta gradici e sponsornan principal: Elite Productions & Entertainment, Brouwerij Nacional Balashi, y Hyatt Regency Aruba Resort.
Lista di ganadornan di “AHATA Excellence Awards 2022”:
Posted on Dec 05, 2022


text:
ORANJESTAD, Aruba
Nos ta recorda cu 55 aña pasa Teatro di Ser’i Noka a ricibi bishita special di Su Alteza Real Prinses Beatrix cu a keda sumamente fascina cu e teatro den aire liber.
Tabata na Februari 1965, apenas un poco mas cu un aña despues di apertura di e teatro den aire liber di Ser’i Noka, cu Su Alteza Real Prinses Beatrix durante su bishita na Antiyanan Hulandes, a percura pa durante su estadia na Aruba e haci un bishita na e lugar aki debi cu su curiosidad tabata asina halto pa conoce e joya di mas nobo pa e mundo cultural y creativo di nos isla.
Riba un Diamars atardi 23 di februari rond di 4.30 pm despues di a bishita jeugdcentrum Tanki Leendert, Prinses Beatrix porfin a yega Ser’i Noka y a wordo ricibi pa miles di habitante cu tabata spera riba dje ansiosamente. Specialmente e muchanan y hobennan di Santa Cruz y di henter nos isla cu espontaneamente a cuminsa canta y zwaai nan bandera pa yama e Princesa bon bini.
Tabata Sr. Domi Tromp, presidente e tempo ey di “Stichting Teatro Arubano” y tambe di “Mascaruba” cu a ricibi Prinses Beatrix y asina a dune informacion y guia di e teatro. Aki e Princesa a sera conoci tambe cu representantenan di e mundo teatral di nos isla.
Specialmente demas miembronan di directiva di Stichting Teatro Arubano y tambe integrantenan di Mascaruba manera Sr. Oslin Boekhoudt, Sra. Nena Vrolijk, Sra. Rosalia Koolman, Sra. Susana Gutierrez, Sra. Yvonne Tromp-Frans, Sr. J.G. van Der Bergh, Sr. Frans Meewis, Sr. Paul Phillips y regisor di Sticusa Sr. Peter Holland cu tabata asisti e mundo teatral na Aruba.
Sra. Yvonne Tromp-Frans a regala e princesa un album masha bunita decora, den cual por a mira hopi foto cu ta ilustra e fundacion di e teatro y tambe e obranan cu a tuma lugar eyden.
E princesa a keda masha agradecido pa esaki y a expresa su entusiasmo y admiracion enorme pa e esfuerzo haci entre algun persona visionario y sumamente creativo pa asina por a construi un teatro pa cual el a expresa su deseo ferviente di sigui mira existi pa hopi generacion.
Esnan cu tabata presente por a nota y te awe nan por corda cu e princesa a keda combersa cu e motornan tras di e teatro den aire liber y con e tabata keda admira e lugar cu masha hopi interes.
Asina nos ta mira con hopi balor historico e patrimonio nacional y herencia cultural aki tin.
E entusiasmo di hopi persona den nos comunidad pa cu e iniciativa di Fundacion GO Cultura di rescata, restaura y renoba nos Teatro di Ser’i Noka ta halto. Poco poco pero sigur, hopi mas persona ta realisa ki potencial inigualabel e teatro unico aki ta brinda nos comunidad.
Fundacion GO Cultura cu cooperacion excelente di Parokia di Santa Cruz ta haciendo tur esfuerzo pa e anfiteatro di Ser’i Noka por recobra su prominencia bek den nos comunidad. Un teatro cu a wordo construi pa enrikece nos herencia cultural.
Abo tin historia di “Ser’i Noka” cu bo ta desea di comparti cu nos?
Kizas potret, articulo di corant, video of simplemente anecdotanan interesante?
Of bo kier aporta na e causa importante di rescate y restauracion di e Teatro di Ser’i Noka cu un donacion?
Sinti bo liber pa bishita nos website www.gocultura.org of comunica cu nos na 5830808 of info@gocultura.org
Fuente: Delpher.nl, Amigoe di Curaçao, Nieuwsblad van het Noorden, Het Vrije Volk, nationaalarchief.nl, Arubaanse Courant, Departamento Arubiana-Caribiana,
Foto di Prinses Beatrix: Collectie/Archief Spaarnestad


text:
Durante un encuentro publico dia 26 di october 2022, Minister Wever a presenta e maneho pa permiso di negoshi cu a keda modernisa. Meta ta pa entre otro crea e condicionnan necesario pa avansa desaroyo economico di nos pais.
Manera ta conoci ta existi diferente rapport cu ta duna atencion na topico “ease of doing business” y tambe cu ta trata ampliamente e necesidad pa elemina e red tape cu ta obstaculisa iniciativanan di negoshi door cu gobierno tin un proceso burocratico, lento y inflexibel. Pesey mes Gobierno a bin ta traha riba un maneho di permiso modernisa y awor cu e Vestigingsbeleid 2022 a keda cla, a bin presenta esaki na Parlamento. Manera a keda accentua door di Minister Wever e maneho ta dirigi pa elemina red-tape, crea mas desaroyo economico, incentiva mas inversion, crea e cuponan di trabou necesario y asina por sigui menciona. Prinicipalmente e mehoransa aki mester traduci su mes, den mas negoshi y mas entrada pa caha di gobierno.
E maneho tin dos punto di salida primordial: Prioridad ta keda poni riba inversion y tambe riba modernisacion, digitalisacion y bon servicio. Pa loke ta trata inversion lo keda enfoca riba diversificacion di nos economia lo incorpora principionan di sostenibilidad y stimulacion di inversion na Oranjestad y San Nicolas. Pa loke ta trata principionan di sostenibilidad lo mester entrega un Social Impact and Environmental Assessment cual lo keda controla. E parti di stimulacion di inversion na Oranjestad y San Nicolas lo concentra riba proyectonan di propiedad, cultura, gastronomia y proyectonan di vivienda.
Pa loke ta trata red-tape Gobierno a entre otro elemina peticion di documentonan cu anteriormente mester a keda busca na Censo of KvK, e proceso a keda haci mas cortico ta keda indica 10 dia pa 14 dia so, proceso a keda digitalisa completamente y un cliente por sigui su peticion for di momento cu el a haci esaki digitalmente. E cambionan mas importante ta banda di e dos puntonan di salida tambe ampliacion di e categorianan di personanan cu no mester di un permiso pa habri un negoshi por ehempel un persona cu no a nace na Aruba pero un di su mayornan si y tin e nacionalidad hulandes. Otro aspecto cu tambe a haya su atencion den e maneho nobo ta e parti di negoshinan na cas. A amplia e lista caminda a stipula criterianan duidelijk pa un y tur.
Sigur e maneho presenta ta uno cu lo beneficia nos economia cual ta sumamente importante y necesario na e momentonan aki. Minister a indica cu ta sigui traha riba esaki y ya caba ta revisando e Vestigingsverordening di Negoshi, ta preparando un trayecto di ley pa bin cu un Handelsregisterverordening nobo y lo sigui monitoria ehecucion di e maneho nobo aki pa wak si e ta logra e meta proponi y si tin cu bin cu ahustacionnan cu ta necesario.


text:
Outismo, Autism Spectrum Disorder (ASD), ta un desabilidat ku ta afektá e abilidat di un persona pa komuniká i partisipá soshalmente den komunidat. ASD ta afektá kada individuo diferente. Riba 2 aprel 2022 mundu ta pidi konsientisashon pa loke ta trata outismo.
Komo hende nos mester konstruí un pais den kua tur hende ta i ta sinti su mes parti di un komunidat. P’esei mester tin kompashon i oportunidat pa tur hende por ta nan mes. Mester sòru pa tin sufisiente oportunidat di rekreo i akseptashon irespeksto ku un hende ku outismo hopi biaha no por establesé kontakto di wowo, hiba un kòmbersashon òf ta hasi moveshon (inboluntario) ku parti di su kurpa. Ta di lamentá ke awe gruponan minoritario ta keda diskriminá, ekspulsá di nos sosiedat (ku asta aprobashon di Fòrti i gruponan religioso kristian) hasiendo e ideal di un komunidat den kua delaster un hende tin mesun derechi di no keda lagá atras i lubidá, imposibel.
Laga pa e dia aki nos realisá kon importante ta pa tin derechi igual, igualdat di oportunidat i derechi di ta felis irespekto ku bo ta den e mayoria òf e minoria. Pa e rason aki nos prioridat mester ta inklusividat. Mester rechasá tur intento di sembra odio entre grupo. Nos sistema di enseñansa mester bira unu di inklusividat.
Alaska, Merka


text:
ORANJESTAD,Aruba
Durante e TOQUE DE QUEDA 24 maart anochi polis tabata man yen pa loke ta candela den diferente barionan. A topa cu barinan cu sushi cla pa wordo kima na Seroe Patrishi, tambe mas den anochi na madiki y tambe riba Watty Vos Boulevard.
Brandweer a presenta na e sitionan y paga e candela.
Polis a haya nan confronta tambe den e dos ultimo dia tambe cu clabonan riba caminda y tambe objectonan manera bloki, palonan cu clabo den nan poni riba caminda.
Cuerpo Policial kier a recorda cu ora ta papia di TOQUE DE QUEDA ta algo hopi serio y mester cumpli cu esaki.
TOQUE DE QUEDA kiermen no ta permiti pa abo ta riba caya. Abo como cuidadano keda bo cas.
Tene bon cuenta cu esaki .
Aruba ta pasando den un tempo dificil pa loke ta e Coronavirus ( COVID-19) Ban respeta leynan y corda riba loke ta e multanan en conexion cu e TOQUE DE CUEDA. Esaki por yega te na un multa maximo di afl 10.000,


text:
ORANJESTAD,Aruba
No ta conoci e motibo exacto pero pa mas cu un aña caba no ta manda haci testnan necesario mesora na Instituto Forensico di Hulanda mas. Consecuencia di esaki, manera a sosode diabierna ultimo, mester a laga un preso liber te ora cu tin e resultado pa e caso sigui.
Paul Merveille di 38 aña ta acusa di a viola un mucha muhe dia 24 di april, 2019. Diabierna un biaha mas su caso a bini dilanti mesa berde. Fiscal di Ministerio Publico cu un cara yen di berguensa mester a pidi Corte pa pospone tratamento di e caso pa tempo indefini.
Segun el a splica Corte varios biaha caba e homber aki acusa di violacion sexual mester a presenta dilanti mesa berde. E tin 317 dia cera. “Den un situacion asina, nos mester pone den balansa interes di e acusado pa un huicio husto di un banda y e interes di e comunidad di otro banda.” Den e caso aki, fiscal a sigui splica, e homber tin mas cu 300 dia cera y ainda su caso no por wordo trata den Corte. E ta nenga di comete e hecho mientras cu di otro banda tin un denuncia haci. No tin otro prueba pa cual a dicidi di laga haci un DNA test cu e acusado a coopera cun’e.
Segun e representante di OM a splica, esaki no ta prome caso sino di tres cu nan mester a pospone of laga e acusado bay en espera di resultado di test di DNA.
Na Aruba no tin e facilidad pa tipo di testnan asina y ta manda nan tur pa Nederlands Forensisch Instituut (NFI). AE maneho di OM ta cu no ta manda haci test cada bes cu tin un caso. Ta spera ora cu tin cierto cantidad, y ta manda tur hunto. Asina por ehempel luna pasa mes nan a pospone tratamento di un caso di posesion di arma di candela, pa motibo cu mester a laga haci test riba e arma di candela y a mande den luna di februari cu tur e grupo grandi di test cu a manda pa NFI. Pues esun di e acusado aki a bay hunto cu e ultimo set manda.
Manera ta conoci, e tipo di testnan aki tambe ta tarda un poco pa haya resultado, ya cu NFI ta haci e testnan aki pa henter Hulanda y e islanan Caribense tambe.
Mirando cu no tin fecha ainda pa haya e resultado y e homber aki tin casi un aña cera sin cu por trata su caso, cu ta en contra di derechonan humano, a dicidi di pidi Corte pa lague liber y pospone tratamento di e caso pa fecha indefini.
Hues despues di a repasa e PV y puntra pakico ta tarda asina hopi y di con no ta manda un pa un, a dicidi pa laga e acusado den libertad temporal. A pone si e condicion cu e no mag tuma contacto cu e denunciante of su famia y ni yega cerca di nan.
Na momento cu e resultadonan yega Aruba, ta bay pone un fecha nobo pa tratamento di e caso.


text:
AKSIDENTE KAYA INTERNASHONAL
Alrededor di 5 or di atardi riba djamars 19 di yüli un aksidente entre un pikòp i un outo a tuma lugá riba Kaya Internashonal. Un outo ku tabata stashoná na man robes di kaminda diripiente a kore subi kaminda ku konsekuensia ku un pikòp ku tabata biniendo a dal den dje. Na promé instante tabataparse ku pia di shofùr di e outo tabata pega den e outo pa kua brantwer tambe a akudí na e sitio. Mas lat a resultá ku esaki no tabata e kaso i personal di ambulans por a saka e shofùr sin problema for di e outo pa atransporte pa hospital pa tratamentumédiko.
AKSIDENTE KU ‘CROSSER’ KU DETENSHON
Riba djadumingu 17 di yüli a detené un mucha hòmber di inisial S.R.E. di 17 aña di edat na Kaya Finlandia. Patruya a wak e sospechoso ta kore riba un crosser sin un hèlmadekuá i sin plachi number bálido pega patras riba e crosser. E sospechoso a neglishá señalnan pa para i a sigui kore. Na Kaya Finlandia ela baha spit manera kos ku tabatabai para. Na momentu ku e outo di polis a para e sospechoso a buta spit i a kore bai, pero e pèrdè kontrol den un bògt einan mes i a kore drenta mondi. Na momentu ku a pidié pa su dokumentunan ainda e kier a purba kore bai pero a logra detené.
KIEBRO RIBA TERENO DI KONSTRUKSHON NA SABADECO
Riba djasabra 16 di yüli a drenta keho di kiebro den un kònteinersituá riba un tereno di konstrukshon na Sabadeco. Entre djabièrnè 15 i djasabra 16 di yülideskonosínan a bai ku várioshèrmènt. Bou di esakinan tabatin entre otro:
2x mashin di zag grandi kolo hel di marka Dewalt
2x martin dikonstrukshoneléktriko kolo kòrá di marka Milwaukee
4x mashin di bora eléktriko kolo hel di marka Dewalt
1x mashin di bora kolo kòrá di marka Milwaukee
1x skrufdrai eléktriko kolo kòrá di marka Milwaukee
2 skrufdrai chikitu eléktriko kolo hel di marka Dewalt
1x mashin di zag di man kolo bèrdè di marka Makita
1x kòmprèser kolo blou i tambe várioshèrmènt di man.
Ta investigando e kaso.
ENTRADA HUDISIAL KU TRES DETENSHON
Riba djabièrnè 15 di yüli a hasi un entrada hudisial en konekshon ku e violashon di e Lei di Opio BES, den un kas situá den bario Sabana. Aki a tene tres persona; un hòmber di 46 aña di edat di inisial E.V.O.N., un hòmber di 33 aña di edat di inisial F.G.R.W. i un muhé di 49 aña di edat di inisial V.M.G.N. Durante di e entrada hudisial a konfiská droga. Investigashon den e kaso ta andando.
KÒNTRÒL DI TRÁFIKO
Den oranan di mainta riba djabièrnè 15 di yüli a tene kòntròl di tráfiko na dos sitio. E kòntròlnan tabata den kuadro di kòntròl di dokumentunan nesesario, e estado tékniko di vehíkulonan i otro violashonnan di e ordenansa di tráfiko.E promé kòntròl a tuma lugá na Kaya Korona i e di dos na Kaya Industria. Durante ámbos kòntròl a parai kontrolá un total di 43 vehíkulo, pa kua a duna 18 prosèsferbal. Esaki tabata pa:
6x manehá sin dokumentunan di seguro
5x pa manehá sin reibeweis (bálido)
7x manehá sin faha di seguridat bisti.
DETENSHON
Den oranan di mardugá riba djabièrnè 15 di yüli, a detené un mucha hòmber di inisial L.G.H. di 17 aña di edat na un kas situá na Amboina en konekshon ku insulto di polis den funshon i pa mustra komportashon di manehá peligroso. E sospechoso a purba hui for di polis durante di kua e tabata manehá sin lus i ku velosidat haltu den áreahabitá. Polis a sigui su tras te na un kas kaminda el a para. Aki a pidié pa su reibeweis i su prueba di seguro kaminda ela insultá e agentenan. E no por a mustra e dokumentunan ku a pidié i a detené.


text:
Departamento di Salud Publico ta atendiendo cu un caso sospechoso di COVID-19. Tesnan a wordo haci ayera nochi serca e turista aki caba y ta wardando resultado.
Ta trata aki di un turista mericano cu a bin traha como consultant na un compania na Aruba. Ta un compania estatal di gobierno. Na e momento aki e turista ta isola pendiente resultado. Manera cu Departamento di Salud tin mas informacion nos lo informa comunidad.
Na e compania estatal e informacion a plama mesora y yega cerca nos redaccion. El a atende un of mas meeting.


text:
E di 74 Tony Awards cu mester a tuma lugar dia 7 juni 2020 a wordo cancela, esaki debi cu for di maart Broadway tabata cera. E preguntanan ki dia y con Tony Awards lo tuma lugar a keda den incertidumbre pa e comunidad di Broadway. Pero finalmente e bon noticia a yega! E organisadornan di Tony Awards a anuncia cu pa prome biaha den historia esaki lo ta online. E cambio pa bay online ta pa algun emocionante pero ta confundi otronan. Diferente musicals grandi incluyendo Six, Mrs. Doubtfire, West Side Story, Girl From North Country, Diana, Company y mas, no lo bin na remarca. E musicals cu si lo wordo considera ta inclui Moulin Rouge, Tina, Jagged Little Pill y The Lightning Thief. E Tony Awards lo tuma lugar den otoño, con y na unda ainda ta wordo discuti.
Den un comunicado, Charlotte St. Martin, presidente di e Liga di Broadway, y Heather Hitchens, presidente y director ehecutivo di e American Theatre Wing a declara: ‘’Aunke eventonan sin precedente a corta e temporada di Broadway 2019-2020, tabata un aña yena cu trabounan extraordinario cu merece wordo reconoci. Nos ta encanta di no solamente di por a haya un manera pa celebra adecuadamente e increibel logronan di nos artistanan di e temporada, sino tambe pa por eleva henter e comunidad teatral y mustra mundo kico ta haci nos famia di Broadway asina special den e momento dificil aki. Apesar di tur cos ‘The show must go on’, y asina lo bay ta”. E di 74 entrega anual di Tony Awards lo wordo emiti den otoño y nos ta keda pendiente di e evento internacional aki.


text:
ORANJESTAD, Aruba
Awe mainta 14/02/2020 Corte di Husticia a trata caso penal contra Aurelio Dirksz. A acuse cu riba dia 23 di april a mata su ex pareha Natasha Kock door di choke te ora e no ta reacciona mas. El a bay na e cas pa reclama Natasha cu a gañe cu e no tin nada cu un homber cu el a mire cune. Ora Natasha a sigui nenga, a cuminsa pelea y el a gara Natasha na su garganta y no a lague los. Ni riba peticion di su yiu muhe di 9 aña kende para den porta di camber y a mira tur cos pasa. E no a yama polis ni ambulance despues di e sucedido. A pidi e yiu pa despues di 10 minuut yama e tanta y bise cu su mama a cay flauw. E actitud aki Fiscal a tume hopi na malo. Si e tabata algo cu e no kier a haci e mester a keda y bati alarma. Pero el a bay y laga e situacion den man di su yiu di apenas 9 aña.
Awe e acusado, segun Fiscak, ta haci mes masha inocente. Esaki mientras e yiu a declara cu tur dia tata ta menasa e mama. Bo yiu ta gaña, el a puntra e acusado. “Si,” tabata contesta di e tata acusado. Fiscal a rabia y a bise “Sea homber y para pa bo actonan. Fiscal na final a pidi un castigo di 14 aña incondicional ya cu pe a keda proba cu el a mata Natasha Kock, no premedita pero si intencional. Aki tres siman tin sentencia di e caso


text:
E helicopter Ingenuity a completa cu exito su vuelo historico na Mars y a yega na un forma sigur na e superficie. Segun informacion di NASA, e prome vuelo controla y propulsa na otro planeta a tuma luga 3:30am, ora di Miami.
Na diferencia di ora cu e biahe di helicopter, e rover Perseverance a yega Mars, 18 di february. E ekipo di helicopter tabata den control di e mision na Laboratorio di Propulsion na NASA, Pasadena, California, pa asina ricibi y analisa e prome dato di Ingenuity.
Ingenuity a realisa un test di velocidad halto pa 10 di april, pero secuencia di comando a caba pa motibo cu a expira un temporizador di vigilancia. E final di test a pasa ora cu helicopter tabata purba di cambia e computer di modo avion.
E ekipo di helicopter a determina un coreccion di ahustacion di secuencia di comando cu lo altera e tempo ora cu dos controlador di vuelo di helicopter cuminsa, esey lo facilita e transicion di verificacion di e hardware manera e software.
Helicopter a bula di un forma autonoma na e fin di atmosfera marciano, sin yudansa di ekiponan di tera. Ingenuity, ta un demonstracion di tecnologia, el a bula pa 40 seconde total. E helicopter ta 4 libra y draai cu dos pala di mas di un meter di largura, e ta eleva 3 meter riba laira.
Ingenuity por bula 4 bes mas halto durante e proximo simannan. E helicopter ta marca varios hitos di con pa haci movecion pa sobrebibi e anochinan na Mars. E señal di radio ta tarda 15 minuut y 27 seconde pa yega for di Mars pa nos planeta, e ta extende un 278.4 miyon di km.


text:
No tin òrdu di detenshon mas kontra Tyga.
A retirá e òrdu di detenshon kontra rèper Tyga. E kantante aktualmente ta di vakashon ku su pareha Kylie Jenner na e islanan Turks i Caicos. Tabata tin un òrdu pa duane arestá Tyga, imediatamente ora e regresá Merka. Asina TMZ a informá. Un hues a dikta e aresto, despues ku propietario di e kas kaminda Tyga tabata biba a akusé pa pago di hür atrasá, pa un suma di 480.000 dòler. Tambe lo tabatin daño ku e artista a hasi na e kas. Tyga supuestamente a paga mitar di e debe habrí i pa e motibu aki e hues lo a retira e òrdu di detenshon. Pa motibu di su fakansi, Tyga no tabata presente na e huisio.


text:
Kralendijk- Representate reemplasante di Reino pa e islanan BES, Jan Helmond, awe tambe a pasa su promé angua kontra di Covid-19.
Helmond a hasi un apelashon riba siudadanonan pa tambe bakuná kontra di e malesa aki. ‘E ta importante’ asina Helmond a bisa.
Djaluna i djamars mas hende a bakuná pa dia, kompará ku e averahe pa dia den último 2 siman. Awe tin un total di 119 hende nobo ku a registrá pa tambe risibí nan bakuna.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
E abogado di Carlos Marin, e strea di Il Divo, a revela awe cu e cantante a haya e injeccion di e vacuna Janssen, conoci como Johnson & Johnson jab, prome cu el a muri di Covid den hospital. Esaki a bin ora cu e ex-casa di Marin, Geraldine Larossa, mas conoci pa su nomber artistico Innocence, a kibra silencio cu un tributo emotivo riba Instagram, bisando cu e cantante ta laga un bashi grandi den su bida.
Carlos Marin lo ser dera na Spaña den e trahe caracteristico di Armani, cu el a bisti ora e tabata haci presentacion rond mundo, pa asina e por canta awo den Shelo pa e angelnan, E fanaticada y simpatisantenan tambe por t’ey presente pa mustra nan ultimo respet durante e velatorio publico cu lo tuma luga na Madrid, ora e curpa yega na e capital Spaño for di Reino Uni, asina e ruman muhe di Marin a revela.
Alberto Martin, e abogado di Carlos Marin, a afirma na un canal di television spaño, cu e cantante a tarda di bay Manchester Royal Hospital despues di a bira malo te cu 7 di december, cual por a hunga un rol den e fatal desenlace, cu a laga miyones di fanatico di Il Divo rond di mundo desconsola. El a describi e morto di e cantante como un ‘mal soño’ cu a laga su amigonan y sernan keri sin consuelo.
Martin a bisa cu e cantantenan a tuma ‘tur e precaucionnan’ pa proteha nan mes di e virus, pero nan ta kere cu e cantante a keda contagia cu Covid na Gran Canaria, ora e grupo a biaha pa Sunshine Island fin di november pa un concierto. No tabata mucho cla ki tempo Carlos Marin a haya e vacuna Janssen, cu ta rekeri solamente un solo inyeccion sigui pa un booster shot al menos dos luna despues. Ayera a keda revela cu Carlos Marin a lucha contra Covid den secreto na december 2019 durante un gira navideño di Il Divo na Merca, y e virus a lage cu dificultad pa hala rosea y tabatin mester di zuurstof.


text:
ORANJESTAD – Den cuadro cu dia internacional di mucha, Pasa Pret cu Rotaract a celebra su di 9 edicion cu wega y actividadnan divertido cual un bes mas a haci hopi mucha contento y trece varios famia hunto pa un dushi dia di actividad.
E aña aki cu celebracion di Pasa Pret cu Rotaract a bay tremendo y mas miho cu tabata spera.
Den pasado, Pasa Pret cu Rotaract aña aki a yega na un promedio di 300 mucha of mas cu a participa na e evento sin conta nan famianan cu a compaña nan. Rotaract Club of Aruba ta un club hopi fuerte cu a conta cu boluntarionan regular di nan Club, y como tambe boluntario extra pa e evento aki.
Tabata tin diferente actividadnan manera e huki di arte y pintamento di cara, careda di douw, careda cu cuchara, street bowling, wega di baseball, wega di basketball, photo booth, bulamento den saco y hopi mas. Tabata tin un programa di entretenimento unda cu tabata tin miembro di club Roslaine Everon y DJ Kash cu anima e atardi aki. Tabata tin presente tambe gruponan di baile Pierewietje y C-Pop Kidz. Tambe Elite K9 Club a duna un presentacion pa e mucha nan y tambe Metabolic Foundation cu wega nan inovativo.
E aña aki nos a escoge pa hacie na bek na Club Caiquetio un biaha mas mirando e gran exito di añana anterior prome cu Covid. Loke ta special ta cu nos a hacie bek y a conta cu participacion promedio di 300 mucha, y e decoracion tabata hopi unico haci e aña aki door di Ashanti Eustacia di D&D Events cual realmente a haci un bunita trabou pa trece e ambiente di mucha.
E projecto aki ta esencial pa Rotaract organisa pasobra no ta tur mucha tin e posibilidad di bay un actividad tur ora y paga p’e. Esaki ta un evento na alcanse di tur mucha, un evento cu entrada cu actividadnan gratis, nan ta haña un paspoort pa hunga tur wega gratis y un regalito na final. Rotaract y su sponsor nan ta kere cu e mihor inversion cu bo por haci semper ta den nos muchanan, pasobra nan ta e futuro di mañan. Pues pa Rotaract, pa e muchanan tin e derecho di tempo liber ta un di e derechonan den International Declaration of The Rights of Children UN.
Rotaract kier a gradici e comision organisatorio
Sigur un danki enorme ta bay na tur sponsor cu a sostene e evento aki


text:
KRALENDIJK – “Víktimanan di trafikashon di hende tin miedu pa buska yudansa.” Esaki Ofisina Yudansa na Víktima ta konkluí. Na aña 2020 nan a duna asistensia na dos víktima di e krímen aki.
Ministerio Públiko tambe atmití ku ta difísil pa persiguí kasonan di trafikashon di hende òf eksplotashon pasombra hopi bia e víktima nan mes no ta bini dilanti. “Pa e aña aki Ministerio Públiko tin dos kaso di trafikashon di hende pendiente den Korte”, Roderick Gouverneur ta bisa. E ta bosero di Ministerio Públiko.
Impakto
Segun Ofisina Yudansa na Víktima, e krímen aki tin un impakto emoshonal enorme riba e víktima. “Hopi bia e víktima ta biba bou di miedu i menasa. Den kasonan ekstremo, hasta nan bida ta kore peliger”, un kolaboradó ta splika.
“Mester tin un kampaña di konsientisashon. Ta prohibí pa keda ketu, nos mester sigui papia tokante e tópiko aki”, Pastor Ivan Gomez ta bisa. E ta fundadó di Caritas, e organisashon ku ta yuda migrantenan sin dokumentu di estadia. Gomez ya a bai den publisidat pa pone atenshon riba e tema aki. “Mi ta keda traha huntu ku defensor di pueblo pa por hasi un diferensia”, e ta klousurá.


text:
Kon nos por yuda?
Trayekto di kuido
Dunadónan di yudansa semper ta kuminsá ku e proseso dor di hasi pregunta na abo komo e persona ku tin mester di yudansa. Kon abo por forma bo bida segun bo propio deseonan? Kiko bo mes por hasi? Den kua áreanan bo mester di sosten òf yudansa? E preguntanan ei ta para sentral den nos aserkamentu. Huntu ku bo nos ta reuní i klasifiká bo deseo, posibilidat i limitashonnan. Di einan nos ta ban traha riba loke pa abo ta importante.
Hopi bia na promé instante bo ke redusí bo kehonan. Nos tin bon tratamentunan pa esei. Pero bo ta mas ku bo afekshon òf malesa. Kisas tin otro kos tambe ku bo ke mehorá den bo bida. Por ehèmpel: kuida bo mes mas mihó, traha riba bo kondishon, anda di otro manera ku plaka i tempu, hasi kos agradabel ku otro hende. Ahustenan chikitu hopi bia por sòru ku bo ta sinti bo mas konfortabel den bo mes kurpa.
Kuido ambulante ta nifiká ku e dòkter, sikólogo òf enfermera/bruder ta bini serka bo. E tratamentu òf guia ta sosodé gewon na kas. Bai trayekto di kuido.
Den klínika ta asigná bo un lugá di biba temporal i anochi tambe bo ta keda riba tereno di Klínika Capriles. Bai trayekto di kuido.
Klínika Capriles su meta ta pa klientenan haña e kuido ku ta kuadra ku henter e persona, salí for di e vishon ku no por separá kurpa i mente. Dor di intervení trempan, klínika ke prevení ku bo ta pega riba vários área di bida, tantu na kas komo na trabou. Un plan di tratamentu por konsisití di vários komponente:
- Kombersashon: terapia kognitivo di kondukta, sikoterapia, terapia den grupo, relashon òf famia
- Tèst i eksaminashon
- Tratamentu ku remedi
Durante un tratamentu poliklíniko bo ta keda biba na kas i ta bai Poli pa kombersashonnan i otro tratamentu. Bai trayekto di kuido.


text:
Bo antepasadonan algun dékada atras tabatin relashon seksual ku bestia? Nan tabata kanibal, esta kome karni di hende? Ta presisamente esaki a bisa un siglo pasá ku lo pasa si duna hende pretu i hende muhé na Kòrsou derechi igual di voto ku solamente hende hòmber blanku tabatin. J.J. Hamelberg i Frater Radulphus tabata liderá e kampaña seksista i rasista askeroso aki. E strategia tabata bisto: spanta hende ku koi kèns pa no akseptá derechi igual di un i tur. Danki na hende ku kurashi ku a lucha pa derechi di voto universal, awe na urnanan no ta relevante mas si bo ta muhé òf pretu. E lucha tabata difísil, pero hustisia a triumfá riba maldat.
Awe, representantenan di e mesun gruponan ku no tabatin derechi a konsekuensia di nan sekso i koló, ta grita i oponé kontra di derechi igual di LGBTQ pa motibu di preferensia seksual. E mesun grupo ku ta gosa di nan derechi di voto danki na luchadónan den pasado, awe ta ninga otronan di gosa di derechi igual.
Ki diferensia tin entre e rasistanan di siglo pasá i abo ku ta kontra pa e grupo LGBTQ tin derechi igual? Ki diferensia tin entre nan ku a yama hende pretu kanibal ku set pa sèks ku animal i abo ku ta bisa ku derechi igual pa LGBTQ lo kondusí na pedofelia i matrimonio entre hende i mata? Ken bo ta pa skupi odio tokante di supuesto pedofelia ora LGBTQ kasa, mientras abo ta bira kara kobardemente ora pastornan pedofil i ‘gay’ habusá di mucha? Awor ta kuestioná si e hues ta bon na kabes i ke ‘investigá’ si e ta ‘gay’. Manera e habuzadónan den pasado, na ta diskutí e esensia, esta derechi humano pa tur hende irespeksto koló, sekso i preferensia seksual.
Derechi igual pa LGBTQ ta bira un realidat mas lihé ku nos ta kere. Awor, nos por para na e banda korekto di historia i akselerá esaki den nòmber di dignidat i derechi igual. Igualmente nos por oponé, kalumniá, i plama i odio atrobe riba Alameda i laga historia husga nos meskos ku esnan ku a sostené sklabitu i habusu basá riba koló, religion i sekso.
Willemstad, Kòrsou


text:
Siman desisivo pa Miss Universe Curaçao, Chanelle de Lau.
Djadumingu 31 di yanüari pa 8or di anochi Miss Universe 2016 ta yuma lugá, pues e siman desisivo a kuminsá. Den un komunikado, Coridja Stars ta bisa ku nan ta sumamente orguyoso di e manera kon nos Miss Curaçao, Chanelle de Lau ta representrá Kòrsou na Manila, Filipinas. Durante e siman tras di lomba tabata tin varios aktividat ku e la partisipá na dje, entre otro Governors Ball, tambe el a bishitá Cebu, Pico de Loro i Batangas, kaminda e por a sera konosí ku e kultura Filipino.
Coridja Stars a tuma nota ku Chanelle ta un di e faboritonan riba diferente pagina sosial. E aña akí e organisashon di Miss Universo a trese algun kambio. Di e 89 partisipantenan lo skohe 12 finalista, sigui pa 6 i pa final yama 3 dilanti. For di e tres kandidatanan ku lo keda te na final, lo skohe e Miss Universe 2016.
Pa Coridja Stars, Chanelle a demostrá kaba ku e ta disponé di e kualidatnan pa trese e korona kas, p’esei ta invitá hinter pueblo pa vota masal pa Chanelle. For di djaluna 23 di yanüari 2017 por vota i por vota te un máksimo di 10 biaha pa dia via e siguiente 4 kanalnan :
01. VODI : Por “download” e aplikashon di Vodi riba bo mobil òf tablet i primi e boton pa vota.
02. Por vota tambe riba vote.missuniverse.com
03. Por “download” e aplikashon (“app”) di Miss di Miss Universe i primi pa vota riba e menu kaminda ta bisa “vote”.
04. Por “tweet” dor di usa #MissUniverse, #MissCuracao #ChanelleDeLau. Por "retweet" tambe.
Chanelle De Lau i Coridja Stars ta konta ku sosten di pueblo di Kòrsou.


text:
Bo ta un maestro cu ta traha den enseñansa regular of un profesional den campo di enseñansa y bo ta desea di specialisa bo mes den educacion, specificamente desaroyo di curiculo, instruccion y didactica? Bo kier mehora e calidad y rendimento di bo practica di enseñansa door di haci investigacion cu metodo y tecnica cientificamente proba, ademas aplica y investiga esaki den practica? E ora, Master of Science in Education (MSE): Curriculum & Instruction - Instructional Leadership lo ta un estudio sumamente interesante pa bo. E master aki no ta uno tradicional. E variante cu Wayne State College y IPA ta ofrece ta esun di Community of Learning. Den e master aki, profesional den enseñansa lo ricibi guia di dos facilitador pa yega na conocemento mas profundo den diferente aspecto di nan practica profesional. Na augustus 2023 Instituto Pedagogico Arubano (IPA), den colaboracion cu Wayne State College di Nebraska, pa di dos biaha, ta ofrece e programa di master MSE. Den e estudio master practico aki bo ta siña hopi mas riba tereno di educacion, instruccion, desaroyo di curiculo y didactica pa duna forma na enseñansa di siglo 21.
Sea cu bo ta bini di enseñansa primario, avansa, profesional of superior, of ta traha den un area relevante den enseñansa na Aruba, cu e programa aki bo por enfoca riba profesionalisacion y specialisacion den bo propio area. Na final di e estudio e graduado ta ricibi un diploma master reconoci di Wayne State College.
Pa por participa na e Master of Science in Education Curriculum & Instruction- Instructional Leadership mester tin: 1. diploma na nivel HBO of WO y ta certifica pa duna les den enseñansa; 2. experiencia den enseñansa cu un minimo di tres aña; 3. of certificado pedagogico didactico cu minimal 5 aña di experienca den campo di enseñansa.
Si bo no ta para dilanti klas actualmente bo lo mester percura pa por tin acceso na un scol p’asina bo por cumpli cu e tareanan di e estudio.
Pa mas informacion por bishita nos website www.ipaaruba.com of pagina di Facebook ‘Instituto Pedagogico Arubano’ y si ainda tin cualkier pregunta, por tuma contacto cu Studenten Services na 5243100.


text:
ORANJESTAD,Aruba
Diahuebs anochi SETAR a organisa su Business Event 2020 na Ritz Carlton Aruba. E topico di e aña aki ta un hopi actual y relevante pa compiannan, esta “Cyber Security”. E orador invita pa e aña aki ta Sr. John Sileo, CEO di Sileo Group, un grupo di experto riba e topico di privacidad cu ta yuda organisacionnan proteha e privacidad cu ta impulsa nan ganashi.
Durante su discurso, Director di SETAR, Sr. Roland Croes, a comparti cu e aña aki el a cumpli 30 aña di servicio na SETAR y cu pa describi tur loke cu a pasa den SETAR durante e 30 añanan aki tres palabra ta bin na mente: Cambio, Innovacion y Crecemento. Sr. Croes a enfatisa cu mester zorg pa SETAR nunca stop di cambia, innova y crece como compania.
Ademas, Sr. Croes a repasa con e cambionan den tecnologia a impacta SETAR ora cu internet y mobilidad a crece y kico ta e cosnan cu SETAR a enfoca riba dje den aña 2019 den e area di tecnologia, modernisacion, digitalisacion, desaroyo di skills y seguridad cibernetico.
Pa aña 2020, Sr. Croes a indica cu SETAR lo concentra riba mehora y reforza e “customer experience” di clientenan di SETAR. Clientenan awendia kier stabilidad, calidad, simplicidad den prijs y pakete como tambe balor pa nan placa. E obhetivo ta cu pa final di 2020, clientenan di SETAR nota un diferencia den e “reaction time” di SETAR, e stabilidad di nos rednan y e manera cu SETAR ta reacciona riba peticionnan pa servicio. Na su turno, e orador invita Sr. John Sileo a duna un presentacion interactivo cu humor caminda el a conta di su experiencia como un victima di “identity theft” y e influencia cu esaki tabata tin riba su bida personal y profesional. Sr. Sileo a comparti algun ehempel di menazanan cibernetico cu ta existi actualmente y con nos por ta mas alerta riba esakinan como tambe con pa reacciona si en caso algo sosode. E mensahe principal cu Sr. Sileo a trece pa dilanti ta cu como compania nos mester inverti no solamente den e tecnologia sino tambe den e aspecto humano por medio di educacion ariba e topico di “Cyber Security”. Mas educa personanan ta riba e tema, mas alerta nan lo ta y asina yuda preveni cualkier eventualidad


text:
Durante un presentashon di buki, djasabra 15 di òktober 2022, un grupo di (èks) habitante di Fleur de Maria a presentá algun di e historianan ku nan a skirbi den e buki ‘Kurá di Kuenta – Fleur de Marie’. E buki ta konsistí di kuenta i poesianan tokante di nan hubentut, den kua e bario di ‘Fleur de Marie’ a hunga e ròl prinsipal. Di e manera aki a reskatá i preservá un pida importante di e historia oral di Fleur de Marie, manera e relashon sosial entre e bario speshal aki i sobrá di Skalo, e konstrukshon i kaida di brùg Juliana i e aktividatnan i preokupashonnan diario di e bario.
Stichting Monumentenzorg Curaçao a tuma e inisiativa pa e proyekto aki i a enbolbí Wintertuin Curaçao pa guia e grupo i pa redaktá nan tekstonan. Esaki a tuma lugá bou di guia di Crisèn Schorea.
E grupo di habitantenan, ku nunka promé a yega di publiká, a kuminsá nèt promé ku e pandemia a kuminsá. Tabata un reto, pero finalmente a logra pa e grupo reuni di un manera semi-online (hasiendo uso di zoom) pa por a sigui ku e seshonnan di skibimentu. Awor ku e buki a keda publiká i ta posibel pa topa en persona atrobe, nan a presentá e resultado pa nan famia, bisiña, amigu i konosínan den Sentro di Bario di Fleur de Marie. Na final di e presentashon a ofresé e outornan i diferente biblioteka di Kòrsou un eksemplar di e buki.
E eskritornan ta Franciska ‘Kika’ Florán-Gomez, Cornelia ‘Corichi’ Cicilia-Vlijt, Rustica ‘Ruth’ de Palm, Imeline ‘Lain’ Supriana, Iselyn ‘Girley’ Statius. Agatha ‘Aggie’ Gomez i Máximo ‘Max’ Martina. E publikashon aki a bira posibel ku sosten di Stichting Monumentenzorg Curaçao, Ministerio di OWCS i Vrienden Loterij Fonds. Un danki speshal ta bai pa NAAM pa por a hasi uso di nan espasio pa e seshonnan di skibimentu.
Fleur de Marie ta un bario masha uní – habitantenan nan por pleita bou di otro, pero si un hende di afó di bario bin buska problema ku un di nan, e ta buska problema ku tur. Esun ta hasi ko’i mala mucha hòrta limonada i e otro ta kinipí bisiña su bakiou. Un otro ta sufri un inmenso tristesa ora amiganan di bario kibra su pòpchi di karèt ku mama a kaba di regal’é. N’e otro banda nan ta hari hopi ku otro. Un ta kai pa un yònkuman di Scharloo pero e diferensia di klase sosial ta muchu grandi i ta pone ku e relashon no por bira algu.
Konstrukshon di brùg a nifiká progreso pero n’e mesun momentu fèrdrit, pasobra tres kuartu di e bario mester a muda pa traha lugá p’e konekshon fiho aki di Otrobanda ku Punda. Ora ku el a tende e notisia ku brùg a kai, un di outornan ta laga hèmber di awa kai paso e mainta ei, su amigunan ku tabata traha rib’e konstrukshon di brùg a pasa kumind’é promé nan bai trabou. Un otro, tabata pará den balkon di su ruman ta mira kon huma ta lanta for di Punda i Otrobanda riba dia 30 di mei 1969. Un baka ta hui, bula den Waaigat pa despues kore rònt den bario, krea un konfushon total. Ku nan kuentanan i rekuerdonan, e ‘Yunan di Fleur de Marie’ aki, a duna koló na kapítulonan di historia di Kòrsou.
‘Kurá di Kuenta – Fleur de Marie’ a konta tambe ku redakshon final di Nifa Ansano i Lucille Berry-Haseth i ilustrashonnan di Rose-Ann Ignacio. E ta un edishon limitá i lo no sali den e tiendanan di buki. Pa mas informashon por tuma kontakto ku Stichting Monumentenzorg Curaçao.


text:
Awe riba e fecha 23 di juli 2020 ta falta net 1 anja pa e Weganan Olimpico di Tokyo 2020 inicia na Japon.
Debi na e pandemia Covid_19 a para e Weganan Olimpico Tokyo 2020 pero a reprograma esaki pa inicia 23 di juli 2021. Pa e motibo aki Comite Olimipico Internacional a planifica varios actividad conmemorando e ocasion bou di un campana #StrongerTogether, hunto nos ta mas fuerte. Aki ta reconoce e importancia di solidarismo y union den tur nos diversidad durante e temponan asina dificil, unda ta reconoce e forza di deporte y muy enparticular, e Olimpiada. E weganan cu lo trece union den e ser humano. Mas cu claro esaki ta e forza pa tur e atletanan mientras cu nan ta prepara y entrena pa Tokyo 2020.
E Weganan Olimpico ta un ehempel con “E Mundo Ta Bini Hunto”. E campaña Olimpico #StrongerTogether ta representa solidaridad y union di e Movimento Olimpico. Lo duna balor por medio di imagen historico y inspirativo di e Weganan Olimpico den pasado y momentonan involvidabel di solidarismo Olimpico. E Weganan Olimpico di Tokyo 2020 lo mester sirbi como e celebracion di humanidad cu a logra vence e crisis. Un celebracion di union y progreso per mas cu tur cos, un celebracion di speransa.
E candela di e antorcha Olimpico lo bira pa Japon y Mundo henter un simbolo di speransa, e lus na final di e tunnel.


text:
OOra Hulanda a pèrdè Brasil komo kolonia rondó di 1654, hudiunan sefardí ku tabata biba na Brasil a kuminsá bini Kòrsou. Nan a establesé nan mes na e terenonan ku WIC a asigná na nan.
Promé ku esaki (1651) ya tabatin grupo di hudiu ku a bini Kòrsou for di Amsterdam Hulanda. Nan tabata hudiu ku a sali di Spaña ku Portugal. Na 1659 12 famia hudiu di Amsterdam bou di direkshon di Isaac da Costa a bin biba na Kòrsou. For di e tempu ei nos konosé famia hudiu manera Maduro, Curiël, Lopez ku Jesurun. Ku tempu a yega mas hudiu for di Guadeloupe, Italia, Sürnam, Brazil, Hulanda i Portugal. Hudiunan sefardí a biba prinsipalmente den Pietermaai, Skalo i Punda. E grupo di protestant ku hudiu tambe tabata tin nan propio kultura. Nan a dediká nan mes na agrikultura. Nan a planta kaña, tabako, índigo, lamunchi, apelsina, katuna, yambo, batata i milon. Pero despues nan a deskubrí ku agrikultura so no por sostené nan famia y poko poko nan ta kuminsá buska aktividat ekonómiko ku ta kuadra ku e geografia i kondishonnan di e temperatura di Kòrsou. Nan a kuminsá importá produktonan for di Hulanda i otro paisnan Oropeo manera komestibel, material di konstrukshon, arma, textiles, paña, bibida, kos di kas, pero komo ku nan tabata hasi tiki ganashi, nan a kuminsá traha den komersio i negoshi di plaka.


text:
Ceremonia di Despedida pa Cochabamba2018
Shanayah Howell ta e abanderado
Ceremonia di despedida di e delegacion cu lo sali pa e Weganan Sur Americano Cochabamba 2018.
Diamars anochi den e Frank Conway room di Casa Del Mar, Comite Olimpico Arubano a tuma despedida di e delegacion Arubano cu lo representa nos dushi isla den e Weganan Odesur 2018 na Bolivia. E anochi a habri unda a tene un minut di silencio na honor di Sr. Austin Thomas awe den felis memoria cu na bida tabata presidente di e federacion di esgrima.
Secretaria General di COA, Sra. Nicole Hoevertsz a splica enbreve e structura di e organisacion ODESUR.
Hefe di Mision, Sra. Juelle Thode a duna informacion riba diferente tema relaciona cu e weganan cual ta hopi importante pa tanto e atletanan y e delegadonan presente. A elabora riba e comportamento y responsabilidad di e delegacion, e parkenan deportivo, e parti praktico, e Villa Odesur y e alimentacion.
Por ultimo a presenta e delegacion Arubano cu lo representa nos dushi isla na Cochabamba, Bolivia. E 10 atleta y coachnan nan ta Monica Pimentel y Teo Rodriguez -Taekwondo, Kamilah Dammers-Naddall, Thashaina Seraus, Elias Halabi, Yannick Roos y coach Chris Dammers-Bowling, Philip El Hage y coach Harold Heyliger-Tiro, Quincy Breel y coach Anthony Salas -Atletismo, Shanayah Howell y Feddison Flanders y coach Pedro Estaba-BMX y Joel Kuiperi y coach Patrick Vrolijk-Pesas. Tambe lo biaha Alberto Thiel, Direccion Tecnico y Steven Helmeyer, Direccion Medico cu lo forma parti di e delegacion.
Mester bisa cu e atleta femenino di BMX, Shanayah Howell a wordo escohi pa ta e abanderado na e Weganan Cochabamba 2018. Manera Shanayah mes a bisa; “Cu tur honor y orguyo mi lo carga e bandera di Aruba durante di e Ceremonia inaugural di e Weganan di Cochabamba”.


text:
Awe 11-11 cu ta celebra inicio di Carnaval No. 69 cu oficialmente ta start sali dia 7 di januari 2023, nos ta trece un articulo cu a sali publica na februari 2014 den revista FOCUS. Awo casi nuebe aña despues nos carnaval a evoluciona y hopi cambio a bin na caminda. Aki nos ta trece parti di e historia di eleccion di Reina di Carnaval prome cu e eleccion pa scoge e Reina di Carnaval Diamante!
Segun historia, desde 1948 diferente club social tabata eligi nan reina pa asina nan por a habri nan grupo di carnaval, pero ta te na 1955 a haci un eleccion unda tur e reinanan ta bini hunto pa competi pa un solo corona pa e Reina di Aruba su Carnaval. Manera tur hende sa mayoria clubnan social tabata di playa pero e ambiente di steelband y carnaval ta bin di San Nicolas, e gruponan a uni y asina na 1955 e prome eleccion di Reina a tuma lugar na San Nicolas, y e prome Reina tabata Evelina Jansen den feliz memoria. E reinanan tur tabata luci den trahe di gala color blanco y tabata hopi estricto den eligi un reina y nada sexy nada di pia mag sali.
E reinanan tabata wordo treci den un auto convertible y tabata wordo escolta pa mariniers, despues nan sinta y ta wordo yama un pa un pa ricibi un bouquet di flor. Esaki tabatin su triki tambe cual tabata cu e candidatanan ta conta nan step pa bay dilanti pa ricibi nan bouquet y poco poco ta cana bay di lomba patras contando nan pasonan y cu nan pia di sapato nan ta purba na touch pa wak si nan sapato ta mishi cu e stul pa nan por sinta. E tabata un forma unico y hopi elegante y nan mester a keda sinta cu un smile pa mas cu 2 ora durante full e eleccion. Y claro tabatin candidata di nervio ta hera e stul of wak patras cual tabata haci cu nan ta perde punto.
Segun e añanan ta pasa e forma con e eleccion ta wordo organisa tambe a cambia y tabata haya e candidatanan tur ta presenta bou ritmo di steel band y ta baila, cu nan mes un trahe di gala nan ta duna nan speech y haci nan presentacion tambe. E forma elegante con nan tabata uza nan man pa saluda nan publico, a pasa cu candidata a yega na descualificacion door di un split chikito di rudia te abou of door di a presenta den trahe di gala na color. Princes Beatrix a yega di presencia un eleccion di Reina di Aruba su carnaval ora e tabata jong.
Aña 1964 tabata uno historico caminda Sr. Milo Croes ta haya e franquicia pa manda un representante pa Miss Universe y Lidia Henriquez, cu tabata di 10 Reina Grandi tabata e prome cu a representa Aruba na un evento internacional. Despues e reinanan tabata haya invitacion henter aña pa representa Aruba den exterior pa cualkier evento cultural. Na 1980 por bisa cu un Reina a wordo eligi cu un shimis blanco cu plata e mes un aña Miss Universo Maritza Sayalero di Venezuela tambe tabata na Aruba y a presencia e eleccion y a habri e parada hunto cu e Reina di Carnaval 1980, Rose-Ann Lejuez. E tabata un honor pa cualkier mucha muher di 18 aña competi pa Reina di Carnaval unda un auto tabatin como premio maximo.
Poco poco e tendencia a cambia y e candidatanan a cuminsa ta presenta bou cancionnan di soca y te despues den añanan 80 bou ritmo di roadmarch, y candidatanan tabata haci nan aparicion inoficial cu un trahe cu e organisador ta duna nan y despues den gala. Na ‘87 e candidatanan a cuminsa presenta den un costume carnavalesco y ta te na 1993 a cuminsa eligi Best Costume. E reinanan tabata wordo corona pa Gobernador y na 1986 unda Aruba a logra haya su status aparte Sr. Capeis Lacle como e prome Prins di Carnaval a corona Wendy Geerman y na 1987 pa prome biaha den historia Sr. Henny Eman como Prome Minister di Pais Aruba a corona Jerusha Rasmijn di Savaneta como e di 33 Reina Grandi.
Na 1991 a bin un cambio grandi unda e candidata despues di su presentacion oficial e por a bay descansa tras di stage y mientras e otro candidata ta haya chens pa presenta. Motibo ta cu hopi biaha e candidata number un mester keda te ora e ultimo candidata presenta y ta keda hopi cansa. Durante eleccionan di reina e shownan a bira masha popular y tambe turistanan cu menos di 24 ora na Aruba ta fungi como cuerpo di hurado. Ultimo añanan e eleccion a bira hopi grandi y popular pa e shownan di costume impresionante y e trahe di gala di mas bunita. No ta keda nada otro di spera miho so di e gran eleccion di diamante. (Como e Reina Diamante a keda corona Zuriah Flemming cu ta Aruba Carnival Queen 2014)


text:
ULTIMO ORA
BONEIRU.
Awe marduga alrededor di 4:40 am a tuma luga un aksidente di trafiko riba kaya Gob .N. Debrot ku konsekuensha fatal pa e shofur di un skuter.
Un homber riba un skuter lo mester a perde kontrol y a bai dal ku su skuter den e muraya na altura di harbour village net den e bogt.
Segun informashon ku notisia live 99 ta dispone di dje velosidat duru a hunga un rol den e aksidente ku morto.
Informashon adishonal ku nos ta dispone di dje ta indika ku lo ta su so ku so a perde kontrol y bai dal den e muraya.
Polis ta investigando e kaso lamentabel aki kaminda un hoben ta perde su bida.
Pa awor aki nos lo wanta ku e nomber pa duna espasio pa famia nan wordu informa.
Forsa na e famia nan den e momentu nan difisil aki.
TA E PROME MORTO DEN TRAFIKO NA BONEIRU PA ANJA 2016.
FUENTE: AIMED AYUBI.
NOTISIA KU BO POR KONFIA.